הוועדה לענייני ביקורת המדינה, כנסת 20, פרוטוקול מספר 74, 2016-01-11 11:00

קארין אלהרר: בוקר טוב לכולם.

קארין אלהרר: אני קודם כל מתנצלת על האיחור.

קארין אלהרר: היום ה-11 בינואר 2016, א' בשבט תשע"ו.

קארין אלהרר: הנושא שאנחנו דנים בו בישיבה הזאת – היבטים בפעילות ארגון נכי צה"ל וסוגיות בעניין נכי צה"ל – דוח מבקר המדינה 64ב' ובקשה לחוות דעת מבקר המדינה, סעיף 21, בנושא הקמת סנף בית הלוחם באשדוד.

קארין אלהרר: אני מבקשת לציין בראשית הדברים, מדובר בדיון המשך.

קארין אלהרר: היה דיון בעבר.

קארין אלהרר: ארגון נכי צה"ל הוא כמובן ארגון יציג של נכי צה"ל.

קארין אלהרר: הוא קם במטרה לשקם ולסייע לנכי צה"ל להשתלב בחזרה בחיים, לאחר פציעה.

קארין אלהרר: חשיבותו של הארגון היא עצומה והיא כמובן לא מוטלת בספק.

קארין אלהרר: עם זאת, בדיון הקודם הועלו טענות לכאורה, אני מדגישה, לכאורה, שמעידות על התנהלות שהיא לא אחראית וברורה באשר להקמת בית הלוחם באשדוד.

קארין אלהרר: הדיון הקודם היה לפני שלושה חודשים.

קארין אלהרר: בסיכומו של הדיון הוחלט על בדיקה של רשם העמותות את הארגון.

קארין אלהרר: היום אני אבקש לדעת מה נעשה על ידי רשם העמותות.

קארין אלהרר: בנוסף אני אבקש לדעת היום מה הסטאטוס של הקמת בית הלוחם, איפה הדברים עומדים שם.

קארין אלהרר: אני רוצה, לפני שהסערה מתחילה, ואני אומרת לפני בכוונה.

קארין אלהרר: קודם כל אני רוצה בפייסבוק, גם על הקיר שלי וגם על קירות פייסבוק אחרים, התבטאויות שאין להם מקום.

קארין אלהרר: בואו, כל מי שנמצא כאן בחדר, המטרה היא מטרה אחת לסייע לנכי צה"ל.

קארין אלהרר: לא על גב הדיון הזה יהיו התבטאויות שהן על גבול האלימות.

קארין אלהרר: אז אני ממש מבקשת שהשיח, גם בחדר כאן, יישאר שיח נקי, שיח שהוא באמת לבנות ולא להרוס.

קארין אלהרר: זה דבר אחד.

קארין אלהרר: דבר שני, אני מודיעה שברגע שיהיו התפרעויות אני מוציאה אנשים מהחדר ואני לא אהסס.

קארין אלהרר: לא יהיה עוד דיון כמו שהיה פעם קודמת.

קארין אלהרר: אני מבקשת קודם כל לקבל סקירה מאת רשם העמותות.

קארין אלהרר: מי הנציג?

קארין אלהרר: בבקשה, גברתי.

<אביטל שרייבר: גברתי יושבת הראש, אני אביטר שרייבר, אני סגנית ראש רשות התאגידים ומנהלת יחידת רשם העמותות.

<אביטל שרייבר: אני אעדכן את הוועדה.

<אביטל שרייבר: אנחנו גם שלחנו מכתב לוועדה ב-17 בנובמבר בעקבות הדיון הקודם, כי בדיון קודם לא היינו מעורבים, אז עדכנו בדברים שנעשו על ידינו.

<אביטל שרייבר: עוד לפני הדברים שלי, אני גם רוצה לציין שנאמרו גם לגבי רשם העמותות דברים שקריים בפייסבוק ובתקשורת ואנחנו רוצים למחות באמת על הדרך שבה הדברים מתנהלים גם מולנו.

<אביטל שרייבר: באשר לבדיקות שנעשו על ידי רשם העמותות, רשם העמותות במהלך השנים האחרונות ערך מספר בדיקות בעקבות תלונות שהתקבלו אצל הרשם באשר להתנהלות הארגון, כולל באשר לנושאים שעלו בוועדה הקודמת, שמתייחסים למצבו הכלכלי של הארגון.

<אביטל שרייבר: רשם העמותות הוציא מספר דו"חות תוצאות בדיקה, שאחת מה מדצמבר 2014 מתייחס לנושאים הכלכליים של הארגון, ושם נאמר, ואולי אני אקריא מהדו"ח עצמו לצורך הדיון.

קארין אלהרר: לפני שתקריאי מהדו"ח עצמו, גברת שרייבר, אני מבקשת לדעת מה כללה הבדיקה.

קארין אלהרר: האם מסמכים, האם פגישות, עם מי נפגשתם?

<אביטל שרייבר: הפגישה שנערכה בשנת 2014 הייתה, עד כמה שזכור לי, היא הייתה בדיקה שנערכה באופן הרגיל שבו אנחנו עורכים בדיקות וזה בהתכתבות מול העמותה, וזה בעקבות פניות שהתקבלו אצלנו.

<אביטל שרייבר: אנחנו לא חושפים בדרך כלל את הגורמים שהתלוננו אצלנו, אלא במצבים חריגים.

<אביטל שרייבר: אנחנו נמצאים עם הגורמים שהתלוננו בקשר, לצורך קבל מסמכים ככל שזה רלבנטי לבדיקה, והבדיקה ככלל, נערכת תוך דרישת מסמכים ואסמכתאות מהעמותה.

<אביטל שרייבר: ברוב המקרים אנחנו לא נפגשים עם העמותה או עם המתלוננים, למעט במקרים שנמצאת איזו שהיא הצדקת מיוחדת.

קארין אלהרר: במקרה הזה נפגשתם?

<אביטל שרייבר: בבדיקה של שנת 2014, עד כמה שזכור לי לא נפגשנו.

קארין אלהרר: מתי התחילה הבדיקה של שנת 2014?

<אביטל שרייבר: הבדיקה הספציפית הזאת, אין לי פה את המועד שבו היא התחילה, אבל אני מעריכה שכנראה, ככל הנראה בתחילת שנת 2014.

<אביטל שרייבר: בדרך כלל בדיקה אורכת כמה חודשים עד שנה.

<אביטל שרייבר: אין לי פה את המועד שבו הבדיקה הזאת הבדיקה.

<אביטל שרייבר: היו מספר - - -

קארין אלהרר: אני מנסה להבין, זו בדיקה כפי שהתבקשתם על ידי הוועדה?

<אביטל שרייבר: לא, לא.

קארין אלהרר: בדיקה שהתחילה עוד לפני?

<אביטל שרייבר: הוועדה ביקשה מאיתנו לבדוק את הנושאים, אני מדברת על העדכון שנתנו לוועדה בעקבות הישיבה הקודמת.

<אביטל שרייבר: אני מבהירה פשוט את הרקע, הוועדה באוקטובר 2015 ביקשה מאיתנו לערוך בדיקה.

קארין אלהרר: נכון.

<אביטל שרייבר: ומכיוון שלא היינו בדיון הקודם ונאמרו דברים שונים, אז עדכנו את הוועדה במכתב שלנו מנובמבר 2015 לגבי בדיקות שנעשו בעבר - - -

קארין אלהרר: אבל אני לא רציתי את הבדיקות של העבר, אני רציתי בדיקה חדשה.

<אביטל שרייבר: נכון, אבל אני אתייחס גם לזה.

<אביטל שרייבר: אני רק אומרת שבסוף שנת 2014 הייתה בדיקה שנערכה גם בנושאים הכלכליים של הארגון.

<אביטל שרייבר: בעקבות הפנייה של הוועדה, וכמו שאמרנו גם במכתב עדכון לוועדה, אנחנו נמצאים בבחינה של נושא גם בית הלוחם באשדוד וגם בהמשך בדיקה של הנושאים הכלכליים של הארגון, וזה בעקבות פניות שהיו אלינו, שבהן נטענו אותן טענות שנטענו בפני הוועדה.

<אביטל שרייבר: הבדיקה שלנו התחילה עוד לפני שהוועדה פנתה אלינו, ואני מעריכה שהיא תסתיים בשבועות הקרובים.

<אביטל שרייבר: זו בדיקה שעדיין מתנהלת.

<אביטל שרייבר: במקביל גם נערכת ביקורת עומק בקרן נכי צה"ל, שהיא עמותה שקשורה בארגון נכי צה"ל ואני מעריכה שיהיו היבטים שגם נושקים להיבטים שנדונו בוועדה, גם במסגרת ביקורת העומק הזאת.

<אביטל שרייבר: היא עוד מתנהל.

<אביטל שרייבר: ייקח עוד כמה חודשים עד שהיא תסתיים.

קארין אלהרר: האם נכון שבינתיים ניתן אישור תקין לארגון נכי צה"ל

<אביטל שרייבר: כן.

קארין אלהרר: אז איך נתתם אישור תקין אם עדיין מתנהלת ביקורת?

<אביטל שרייבר: אנחנו מקבלים כאלף תלונות בשנה על עמותות.

<אביטל שרייבר: אנחנו בודקים כל תלונה שהיא נמצאת בתחום סמכותנו.

<אביטל שרייבר: עצם קבלת תלונה על עמותה מסוימת לא מונע ממנה לקבל אישור ניהול תקין, כי אז למעשה כל מי שהיה רוצה לפגוע בעמותה מסוימת, היה מגיש תלונה, לא משנה אם היא מבוססת או לא וזה היה פוגע בעמותה עצמה.

קארין אלהרר: אז מה השווה הנייר שעליו הוא כתוב, אם לא בודקים?

<קריאה: לא סיימנו את הבדיקה.

<אביטל שרייבר: ברגע שהבדיקה תסתיים וככל שהתוצאות שלה יהיו שהארגון מתנהל בצורה שמצדיקה שלילת אישור, אז אנחנו נשקול כמובן את שלילית האישור.

<אביטל שרייבר: כרגע אין לנו מידע שמצדיק שלילת אישור.

קארין אלהרר: סליחה, אני שואלת את השאלות.

יואל חסון: גברתי, חברת הכנסת, אני יכול לשאול שאלה?

קארין אלהרר: רק שנייה, אני מיד אתן לך.

קארין אלהרר: בעניין הספציפי שאנחנו דנים פה היום, כמה תלונות קיבלתם?

קארין אלהרר: במספר?

<אביטל שרייבר: קיבלנו, אני חושבת - - -

קארין אלהרר: לא גברתי.

קארין אלהרר: תראו, כל פעם זה קורה.

קארין אלהרר: מגיעים לוועדה לביקורת המדינה ואני חושבת, נראה לי.

קארין אלהרר: אלה לא נתונים.

<אביטל שרייבר: לא, לא, גברתי, אני אשלים את המשפט וגברתי תבין.

<אביטל שרייבר: אנחנו קיבלנו פניות משני גורמים.

<אביטל שרייבר: אני אומרת אני חושבת, כי אותם גורמים פונים אלינו שוב ושוב באותן טענות, אז קשה לי להגיד לך את המספר המדויק של הפניות שהיה אלינו, אבל - - - ההערכה.

<אביטל שרייבר: אני אומרת, קיבלנו פניות משני גורמים.

<אביטל שרייבר: אותם שני גורמים פונים לעתים פעמיים בשבוע, לעתים פעם בשבועיים וטוענים טענות שקשורות באותן טענות שהם טענו בפנייתם הראשונה.

קארין אלהרר: חבר הכנסת חסון.

יואל חסון: אני רציתי לשאול האם תוכלי לציין בפני הוועדה מי האנשים בצוות שטיפל או מטפל בביקורת על הארגון.

<אביטל שרייבר: גברתי, נשאלתי מי הצוות שמטפל בביקורת על הארגון, ברשם העמותות.

<אביטל שרייבר: הארגון משויך לחטיבה א' אצלנו, זו חטיבה שמטפלת בארגוני רווחה.

<אביטל שרייבר: מי שטיפל לאורך התקופה בטענות שהיו כלפי הארגון זו עורכת הדין גיתית שומכר, שהיא מנהלת החטיבה.

<אביטל שרייבר: היא יצאה לחופשת לידה לפני חודש.

<אביטל שרייבר: מכיוון שאין מנהל חטיבה מחליף אני עכשיו מחליפה אותה.

<אביטל שרייבר: היא טיפלה בזה בצמוד אלי.

<אביטל שרייבר: מתחתיה סייעו בטיפול וגם התכתבו מול העמותה – עורכת הדין הילה בניטה ורואת החשבון רחל יוסף שנמצאת פה.

יואל חסון: האם עורכת הדין הילה בניטה קשורה באיזו שהיא צורה לארגון?

<אביטל שרייבר: אבא של עורכת הדין בניטה הוא נכה צה"ל.

<קריאה: אז איך היא יכולה לטפל?

יואל חסון: ומה המעורבות שלה בארגון?

<אביטל שרייבר: מעבר לזה אין לה שום מעורבות בארגון.

<אביטל שרייבר: מכיוון שגם נשאלנו על זה בעבר, עורכת הדין בניטה זכאית כמו מאות אלפי זכאים אחרים להשתמש בשירותי בית הלוחם והיא גם משתמשת.

<אביטל שרייבר: ומבדיקה שאני ערכתי בעקבות טענות שעלו בעניין - - -

קארין אלהרר: רק שנייה, סליחה.

קארין אלהרר: תראו, זה באמת מפריע לי.

<אביטל שרייבר: מבדיקה שאני ערכתי בעקבות טענות שעלו בעניין, עלה שיש לו מעט אנשים שעובדים ביחידת רשם העמותות ומתעסקים בנושא של טיפול בתלונות על עמותות, שיש להם איזה שהוא קשר, בגלל קרוב - - -

קארין אלהרר: יש הסדר ניגוד עניינים?

<אביטל שרייבר: אין צורך בהסדר ניגוד עניינים, אנחנו בחנו את הנושא משפטית.

<אביטל שרייבר: אין צורך.

<אביטל שרייבר: כאשר - - -

קארין אלהרר: יש חוות דעת משפטית בעניין?

<אביטל שרייבר: אין חוות דעת משפטית כתובה.

<אביטל שרייבר: אנחנו התייעצנו עם היועצת המשפטית שלנו.

<אביטל שרייבר: אנחנו לא סברנו מלכתחילה.

<אביטל שרייבר: עורכת הדין בניטה, גם אמרנו את זה בעבר, עורכת הדין בניטה עדכנה אותנו עם תחילת הטיפול שאבא שלה הוא נכה צה"ל, אבל שאין לה שום תפקיד בארגון, וגם לאבא שלה - - -

<קריאה: לאבא שלה יש.

קארין אלהרר: לא להתערב לה באמצע הדברים.

חמד עמאר: לאבא שלה יש תפקיד בארגון?

קארין אלהרר: לא להתערב באמצע הדברים.

קארין אלהרר: שנייה, אני רוצה לשמוע אותה.

חמד עמאר: לא, לא, לאבא שלך יש תפקיד בארגון?

קארין אלהרר: אני רוצה לשמוע אותה.

איתן ברושי: זה לא בית דין שדה פה.

איתן ברושי: צריך להתאפק.

<אביטל שרייבר: היא עדכנה שגם לאבא שלה אין שום תפקיד בארגון.

<אביטל שרייבר: אנחנו לא חשבנו מלכתחילה שיש בעיה בנושא הזה, מכיוון שאנחנו יודעים שיש מאות אלפי אנשים שהם זכאים לשירותי בתי לוחם כמוה, בני משפחה בדרגת קרבה ראשונה.

<אביטל שרייבר: לכן לא חשבנו שיש בעיה.

<אביטל שרייבר: בעקבות פניות שהיו אלינו אחרי זה, התייעצנו עם היועצת המשפטית שלנו, של רשות התאגידים.

<אביטל שרייבר: היועצת המשפטית אגב, גם נזכרה, היא לא חשבה על זה אפילו לפני, שהיא יודעת שגם אבא שלה הוא בעצם נכה צה"ל ויש עוד מנהלת חטיבה אחרת שהיא עצמה נכת צה"ל.

<אביטל שרייבר: יש עוד עובדים שקשורים לארגון או בדרגת קרבה ראשונה.

קארין אלהרר: עורך דין רוזנר, רצית להעיר הערה או שאלה?

<תומר רוזנר: לא.

<תומר רוזנר: רק רציתי לומר שבנושא של ניגוד עניינים אנחנו רגילים לגישה קצת יותר מחמירה בדרך כלל בנושאים האלה.

<תומר רוזנר: אני לא יודע אם הטענה נכונה, אבל יש טענה גם של מעורבות של אותה עובדת בפעילות הארגון, באופן אולי לא פורמאלי, אבל יש טענה.

<תומר רוזנר: האם בדקתם את הטענות?

<אביטל שרייבר: בדקנו את הטענה ונמצא שהיא לא נכונה.

<תומר רוזנר: אוקיי.

אורן אסף חזן: רק משפט אחד.

אורן אסף חזן: אין היום גוף במדינה, לא בכנסת, לא במשרדי הממשלה, לא חברה פרטית או ציבורית, שאין שם מישהו שהוא קשור בקרבה ראשונה למי שהוא נכי צה"ל.

קארין אלהרר: אין בעיה, אבל יש הסדר ניגוד עניינים.

אורן אסף חזן: שנייה, ברשותכם - - -

חמד עמאר: אז אני רוצה לשאול שאלה.

קארין אלהרר: שנייה.

אורן אסף חזן: רגע, ברשותכם, יש פער עצום בין מישהו שהוא - - -

קארין אלהרר: סליחה, אני אתחיל להוציא אנשים, זה לא נעים.

קארין אלהרר: כן.

אורן אסף חזן: רק משפט.

אורן אסף חזן: יש פער עצום בין אדם שמישהו מהמשפחה שלו שילם מחיר כבד והוא היום נכה צה"ל והוא נהנה בעצם מהשירותים בעצם מהשירותים שנותנים לארגון, לבין מישהו שהוא פעיל בארגון.

אורן אסף חזן: אם אין שום פעילות ושום הקשר, אני לא מבין איפה הבעיה פה.

קארין אלהרר: תודה.

חמד עמאר: אני רוצה לשאול שאלה את היועץ המשפטי.

קארין אלהרר: שנייה.

חמד עמאר: אני חבר בארגון נכי צה"ל, האם מותר לי להשתתף - - -

קארין אלהרר: אתה חבר כנסת, הודעת על זה.

חמד עמאר: אז מותר לי או לא מותר לי להשתתף בדיון הזה?

<תומר רוזנר: שוב, השאלה אם אדוני פעיל בנושא.

חמד עמאר: אני לא פעיל בנושא.

<תומר רוזנר: אז אין - - -

חמד עמאר: כמו ש - - -

קארין אלהרר: אוקיי, שאלה למנכ"ל

אורן אסף חזן: אגב גילוי נאות, אחי גם נכה צה"ל.

אורן אסף חזן: שלא יגידו שלא אמרתי.

חמד עמאר: גם אבא שלי היה נכה צה"ל.

קארין אלהרר: שאלה למנכ"ל ארגון נכי צה"ל.

קארין אלהרר: אבא של אותה עורכת דין פעיל אצלכם?

<חיים רונן: עד כמה שאני יודע ואני חושב שאני יודע, הוא לא פעיל.

<חיים רונן: אין לנו שום קשר עם עורכת דין בניטה.

<חיים רונן: כל מה שעשו, עשו לה פשוט עוול נוראי, שהיא בת של נכה צה"ל.

<חיים רונן: אני אומר לך שבכל 8 שנותיי כמנכ"ל הארגון, אני נפגשתי איתה פעם אחת במשרדים שלהם, יחד עם מנהלת החטיבה, וזה בעקבות פגישה של שניים אחרים שהיו אצלה לפני.

<חיים רונן: כאילו, פגישת החזר.

<חיים רונן: זה הכל.

<חיים רונן: היא חפה לדעתי מכל דבר.

<חיים רונן: גם הפעילות שלה, אם היא באה - - -

קארין אלהרר: לא, אין לי בעיה איתה.

קארין אלהרר: אני רק שואלת אם יש בעיה עם האבא, זה הכל.

<חיים רונן: כלום.

<חיים רונן: יושבים פה אנשים מבית הלוחם בירושלים, אם אני טועה אז מישהו יכול לתקן אותי.

<חיים רונן: ממש ממש לא.

<חיים רונן: עושים לה עוול.

קארין אלהרר: טוב.

קארין אלהרר: חבר הכנסת חמד עמאר, רצית לומר משהו?

חמד עמאר: לא, לא, אני שאלתי שאלה פשוטה.

חמד עמאר: כי העלו שאלה שאבא שלה נכה צה"ל, אם היא יכולה להשתמש במתקנים, אז אני שואל.

חמד עמאר: אני גם לא משתמש במתקנים, כי אין לי זמן להגיע למתקנים, אז שאלתי אם מותר לי להשתתף בדיון הזה או אסור לי.

קארין אלהרר: אנחנו מפצירים בך כן להשתמש.

קארין אלהרר: תעשה זמן.

קארין אלהרר: ספורט זה חשוב.

קארין אלהרר: אני רוצה לפרוטוקול, לאבא שלה אין תפקיד בארגון.

<חיים רונן: אני אמרתי ואני עדיין מציין, עד כמה שאני-.

<חיים רונן: תפקיד בשכר בוודאות שלא.

<חיים רונן: תפקיד בהתנדבות, עד כמה שאני יודע אין לו גם, רק כך שהוא נכה צה"ל.

<תומר רוזנר: זה בסדר.

קארין אלהרר: בסדר, עם זה בוודאי שאין בעיה.

יואל חסון: זה קצת מוזר שבין מאות עובדי רשם העמותות, דווקא מי שקשורה בקשר כזה או אחר לארגון, דווקא היא זאת שמתכתבת עם - - -

אלעזר שטרן: אני יכולה להציע משהו?

אלעזר שטרן: אני ביקשתי לפניו.

קארין אלהרר: שנייה, אלעזר.

יואל חסון: דווקא היא?

יואל חסון: אני יכול לתאר לי שאין - - -

אלעזר שטרן: לא, כדי שלא נגיע לזה.

יואל חסון: אני יכול לתאר לי שאין כל כך הרבה עובדים שקשורים לארגון נכי צה"ל ברשם העמותות ודווקא היא זאת, שאני לפחות, מהחומרים שאני ראיתי, גברתי, היא זאת שגם מתכתבת וכותבת בשם רשם העמותות.

יואל חסון: אני לא מצליח להבין.

קארין אלהרר: אוקיי, תודה.

קארין אלהרר: חבר הכנסת שטרן.

אלעזר שטרן: אני רוצה להגיד משהו.

אלעזר שטרן: אלף, מצד אחד אני אגיד שזה לא שהיא חברה והיא נהנית מהשירותים.

אלעזר שטרן: מצד שני אני מציע להפסיק פה את הדיון.

אלעזר שטרן: נראה לי שזה הופך להיות סוג של בית דין שדה למישהי שאנחנו לא מכירים.

אלעזר שטרן: דעתי אולי גם כן פחות נוחה מזה שהיא גם נהנית מהשירותים, לא רק שאבא שלה נכה, אלא שהיא גם נהנית מהשירותים, ולמרות זאת, אני חושב שאנחנו קצת מפקששים, אולי אפילו מבזים את עצמנו.

אלעזר שטרן: הבנו את הנקודה.

קארין אלהרר: שאלנו, הבהרנו.

קארין אלהרר: בסדר גמור.

אלעזר שטרן: אני מציע שיושבת ראש הוועדה, אם היא תרצה לבדוק, תבדוק לא לפני כולם וזהו, ובואו נתקדם הלאה.

אלעזר שטרן: תודה.

בצלאל סמוטריץ': אני בעד להצביע על ההצעה של אלעזר.

בצלאל סמוטריץ': אני בעד.

יואל חסון: אני אגב מתייחס לסוגיה הזאת קצת יותר ברצינות.

אלעזר שטרן: גם אני מתייחס ברצינות, אבל דווקא בגלל שהיא - - -

קארין אלהרר: לא, האמת שהיא לא נמצאת פה, קשה להתייחס לטענה - - -

יואל חסון: אני לא פונה אליה, אין לי עניין אישי.

קארין אלהרר: ברור, אני רק אומרת.

קארין אלהרר: השאלה הייתה צריכה לעלות, בררנו אותה, סיימנו.

חמד עמאר: היא לא עניין הדיון.

יואל חסון: היא נמצאת בחלל, גברתי.

קארין אלהרר: בסדר.

קארין אלהרר: ועדיין, במסגרת הדיון, טוב שעלתה השאלה.

קארין אלהרר: הסרנו את זה מהשולחן, עברנו הלאה.

קארין אלהרר: תודה רבה.

קארין אלהרר: גברת שרייבר, עכשיו אני שואלת מה העלתה הבדיקה בסופו של דבר.

<אביטל שרייבר: כמו שאני אומרת, הבדיקה - - -

קארין אלהרר: קוראים למישהו מכם גברת שרייבר?

קארין אלהרר: לא.

קארין אלהרר: אל תענו לי.

<אביטל שרייבר: כמו שאמרתי, הבדיקה שמתנהלת היום לגבי בית הלוחם באשדוד, טרם הסתיימה.

<אביטל שרייבר: היא בשלבי סיום, היא טרם הסתיימה.

קארין אלהרר: כמה זמן עוד ייקח?

<אביטל שרייבר: אני מעריכה שבשבועות הקרובים.

<אביטל שרייבר: בקרוב.

<אביטל שרייבר: מעריכה שבועיים-שלושה זה אמור להסתיים.

<אביטל שרייבר: אבל מה שכן אני יכולה להגיד, מהדו"חות הכספיים, מדברים שכבר פורסמו על ידינו, אנחנו לא מוסרים מידע במהלך בדיקה.

<אביטל שרייבר: קודם כל אנחנו גם פנינו למשרד מבקר המדינה בעקבות הוועדה הקודמת, וביקשנו לבדוק אפשרות של שיתוף פעולה במסגרת הבדיקה, מכיוון שהנושאים נבדקו על ידי מבקר המדינה ולמעשה מה שהתבקשנו זה לעשות בדיקה שהיא די מקבילה לדברים שנבדקו ואולי עוד אמורים להיבדק.

<אביטל שרייבר: אנחנו קיבלנו תשובה ממבקר המדינה שלאור הסמכויות שלהם הם לא יכולים לערב אותנו בבדיקה ולכן אנחנו ממשיכים בבדיקה עצמאית שלנו.

<אביטל שרייבר: בנוסף - - -

<יוסי ביינהורן: הדבר הוא מאד פשוט, רשם העמותות הוא גוף מבוקר גם שלנו.

<תומר רוזנר: בוודאי, מה זה?

<תומר רוזנר: הוא רגולטור.

<אביטל שרייבר: אנחנו מבינים את זה.

<יוסי ביינהורן: רגע, גם לי צריך לתת לדבר.

<יוסי ביינהורן: במסגרת הבדיקה, כמובן, אם נמצא לנכון, אנחנו נעשה גם בדיקה לגבי הפעילות של רשם העמותות בעניין.

<אביטל שרייבר: ברור.

<אביטל שרייבר: אנחנו סברנו שיתכן שלא נכון ששני גופים יבדקו את אותו דבר במקביל מבלי לדבר על - - -

קארין אלהרר: דווקא לי זה נראה תמיד טוב.

קארין אלהרר: אין דבר שלא מוצאים טוב מבדיקה.

קארין אלהרר: חבר הכנסת סמוטריץ רוצה לשאול שאלה.

בצלאל סמוטריץ': אני רוצה לשאול אותך מה היקף הסמכויות של רשם העמותות ועד איפה, כשהוא בוחן עכשיו את השאלה של ניהול תקין של עמותה.

בצלאל סמוטריץ': עד כמה שאני יודע, יש איזה סל מאד בסיסי של קריטריונים, שאם עמותה עומדת בהם אז היא מקבלת ניהול תקין.

בצלאל סמוטריץ': רשם העמותות הרי לא מחליף את שיקול הדעת של הנהלת העמותה.

בצלאל סמוטריץ': הוא לא ניכנס עכשיו לקישקס של החלטה, האם זה לגיטימי.

בצלאל סמוטריץ': אז מבקר המדינה יכול להיות שהוא נכנס יותר בסמכויותיו הוא, הוא סטטוטורי.

בצלאל סמוטריץ': אוי ואבוי עכשיו אם רשם העמותות עכשיו ייכנס לתוך שיקולי הניהול של כל אחד מ-60 או לא יודע כמה, 1,000 עמותות והוא יצטרך להחליט עכשיו האם נראה לו שהניהול תקין.

בצלאל סמוטריץ': אז זה נכון, באקטיביזם השיפוט שאנחנו רגילים לו זה אולי מתבקש, אבל בעיני זה יהיה דבר נורא ואיום.

קארין אלהרר: בצלאל, זה לא ועדות חוקה פה.

בצלאל סמוטריץ': לא, אני שואל עכשיו, כי יש לי תחושה.

בצלאל סמוטריץ': רגע, אני רוצה עוד משפט.

בצלאל סמוטריץ': אני לא הייתי בדיון הקודם, אני מודה ומתוודה, אני חבר חדש בוועדה, לומד את הסוגיה.

קארין אלהרר: ברוך הבא, לא ידעתי.

בצלאל סמוטריץ': ברוכה הנמצאת, גברתי יושבת הראש.

בצלאל סמוטריץ': יש לי איזו תחושה ועברתי על הרבה מאד חומרים לקראת הדיון וכמובן קיבלתי פניות מכל הכיוונים, יש בתוך הארגון הנהדר הזה של נכי צה"ל, כנראה גם מאבקי צה"ל וזה בסדר.

בצלאל סמוטריץ': פה בכנסת זה קיים וגם בגופים אחרים וצריך מאד לראות שלא אנחנו ולא רשם העמותות ולא גופים אחרים משמשים אחר כך כלי משחק בידי מי מהצדדים בתוך המאבק הזה.

בצלאל סמוטריץ': ואנחנו צריכים להיזהר, אנחנו כחברי כנסת וגברתי יושבת הראש כוועדה, מלאנוס את רשם העמותות לחפש עכשיו כל דבר למצוא איך הם לא תקינים.

בצלאל סמוטריץ': אם לפי, אני מניח שיש להם איזה - - -

קארין אלהרר: קצת הרחקנו לכת עם הטיעון, לא?

בצלאל סמוטריץ': אמרתי שצריך להיזהר.

קארין אלהרר: לאנוס את רשם העמותות למצוא משהו לא תקין?

בצלאל סמוטריץ': לכן אני שואל.

קארין אלהרר: אמרתי תיעשה בדיקה, ייראו הממצאים וירא כי טוב – ונעזוב.

בצלאל סמוטריץ': השאלה היא גם לאיזה עומק יורדים בבדיקה.

בצלאל סמוטריץ': לכן שאלתי אותה מה היקף הסמכויות שלהם בנורמה.

בצלאל סמוטריץ': בנורמאלי עכשיו, עוברים על עמותה, מה בודקים?

בצלאל סמוטריץ': וצריך לכאורה, במסגרת הסמכויות של רשם העמותות, הם צריכים לבדוק את מה שבדרך כלל רשם העמותות בודק.

בצלאל סמוטריץ': זו דעתי.

קארין אלהרר: בסדר גמור, אני לא ביקשתי לחרוג מהסמכויות.

בצלאל סמוטריץ': לכן אני רוצה לשאול רק מה הם בודקים.

בצלאל סמוטריץ': האם הם נכנסים-.

בצלאל סמוטריץ': ותראו, שאלת בית הלוחם באשדוד בעיני - - -

קארין אלהרר: זו לא השאלה שרשם העמותות צריך לבדוק.

בצלאל סמוטריץ': יפה.

קארין אלהרר: מעולם לא התבקש הדבר.

בצלאל סמוטריץ': אבל היא דיברה על זה.

יואל חסון: אז מה - - -

בצלאל סמוטריץ': רגע, רגע, יואל, שנייה, היא דיברה על זה.

בצלאל סמוטריץ': לכן אני רק אומר, בעיני זאת שאלה מובהקת של שיקול דעת.

בצלאל סמוטריץ': ושוב, בהשקפת העולם, אני לא יודע איך לקרוא לזה, המשפטית או הדמוקרטית שלי, זה חונה לפתחה של הנהלת העמותה.

בצלאל סמוטריץ': אני יכול לאהוב את זה, אני יכול לא לאהוב את זה.

בצלאל סמוטריץ': אני לא מחליף את שיקול הדעת שלהם.

בצלאל סמוטריץ': אני גם לא חושב שהם צריכים והיא כן התייחס לזה, נציגת רשם העמותות.

בצלאל סמוטריץ': לכן אני כן רוצה לשמוע מה הם בודקים.

בצלאל סמוטריץ': מה בתוך המנדט שלהם ומה כבר קצת מעבר.

קארין אלהרר: אז בואו נאפשר לה.

יואל חסון: רק שאלה קצרה, כדי שהיא תיתן תשובה אחת.

יואל חסון: אני מבין מהדו"ח שאתם פרסמתם בשנת 2014, אני רוצה לדעת האם הנתונים שאספתם מהדו"ח הזה שפורסם בשנת 2014, לאיזה שנה הם נכונים.

<אביטל שרייבר: אני אתייחס לשאלות.

<אביטל שרייבר: אני שמחה על השאלה שהופנתה אלי, כי זה בדיוק הדברים שרציתי להבהיר.

<אביטל שרייבר: קודם רק לעשות קצת סדר במספרים, כי נאמרו דברים שלא התייחסתי אליהם.

<אביטל שרייבר: אז יש כ-17,000 עמותות פעילות.

<אביטל שרייבר: ברשם העמותות יש 30 עובדים בחטיבות שבודקות עמותות, לא מאות עובדים, והחטיבה הזאת, כמו שאמרתי, היא החטיבה שמטפלת בנושא הזה.

<אביטל שרייבר: לגבי הסמכויות של רשם העמותות, יש חוברת שמתפרסמת באתר האינטרנט שלנו, שהיא מבהירה מה מבחינתנו נחשב התנהלות תקינה של עמותות.

<אביטל שרייבר: חוברת של כמה עשרות עמודים שרובה זה למעשה פרשנות של הוראות החוק.

<אביטל שרייבר: כשמוגשת אלינו תלונה, אנחנו בודקים האם עמותה התנהלה בהתאם לאמות המדינה שלנו, שמפורסמות.

<אביטל שרייבר: זה לא צ'ק ליסט טכני.

<אביטל שרייבר: יחד עם זה, אנחנו בהחלט לא מחליפים את שיקול הדעת שלנו בשיקול הדעת של עמותה.

<אביטל שרייבר: אנחנו מתערבים או סוברים שעמותה פעלה שלא כדין, רק אם היא הפעילה את שיקול הדעת שלה באופן שהוא מאד לא סביר.

<אביטל שרייבר: בעבר, מהבדיקות שאנחנו ערכנו ומהתשובות שניתנו לנו ובתשובה לשאלה השנייה, הדו"ח של 2014 בדק את המסמכים שהיו עד לאותו מועד.

<אביטל שרייבר: אנחנו - - -

יואל חסון: מאיזה שנה הדו"חות הכספיים?

<אביטל שרייבר: בשנת 2014 דו"חות כספיים של שנת 2013, כי זה מה שהם מקבלים.

<אביטל שרייבר: אין בשנת 2014 דו"חות כספיים של שנת 2014.

קארין אלהרר: הגיוני.

יואל חסון: אבל זה היה לפני הגירעונות הגדולים של העמותה?

<אביטל שרייבר: לעמותה - - -

<קריאה: איזה גירעונות?

בצלאל סמוטריץ': אגב, זו שאלה בפני עצמה.

בצלאל סמוטריץ': האם עמותה שהיא גירעונית זה בניגוד לחוק העמותות?

בצלאל סמוטריץ': לוקחים לה את ה - - -

<אביטל שרייבר: לא.

בצלאל סמוטריץ': זה שיקול דעת של העמותה.

בצלאל סמוטריץ': רוצים עכשיו לפתח - - -

קארין אלהרר: בצלאל, בוא, אבל הם לא יעבירו בסוף סתם.

איתן ברושי: בצלאל הוא מומחה לעמותות.

חמד עמאר: לא, לא, השאלה אם יש גירעונות בכלל.

חמד עמאר: אני לא הבנתי כמה גירעונות יש.

קארין אלהרר: רגע, סליחה, אני עוד לא - - -

בצלאל סמוטריץ': אני רק אומר גילוי נאות, ניהלתי כמה עמותות בחיי, אני מכיר את החוברת.

בצלאל סמוטריץ': השאלות האלה הן לא סתמיות.

יואל חסון: נראה לי כמה יותר מדי.

בצלאל סמוטריץ': לכולן היה ניהול תקין ונדמה לי שעדיין.

חמד עמאר: רגע, נציגת רשם העמותות יכולה לתת לנו תשובה כמה גירעונות יש, אם יש גירעונות.

קארין אלהרר: רגע, אני עוד לא נדרשת לסוגית הגירעונות.

קארין אלהרר: נגיע אליה.

קארין אלהרר: אני רוצה לוודא מה הדברים.

קארין אלהרר: הרי אתם יודעים - - -

יואל חסון: בצלאל אמר שאצלו לא היו גירעונות ואני מבין גם למה.

איתן ברושי: היה תמיד מקור.

איתן ברושי: מה אתה רוצה, יואל?

יואל חסון: זה קשור לדיון שהיה פה היום בבוקר.

איתן ברושי: היה תמיד מקור כספים.

איתן ברושי: אחרי - - - בוועדת הכספים, אני מבין למה לא - - -

קארין אלהרר: חברים, חברים.

קארין אלהרר: חבר הכנסת חסון.

קארין אלהרר: גברתי, אני מנסה להבין.

קארין אלהרר: בכל זאת, התחלתם כבר בדיקה, אתם בשלהי הבדיקה.

קארין אלהרר: מה הנושאים שאתם כן בודקים בעניין הספציפי הזה?

<אביטל שרייבר: אנחנו בודקים את ההתנהלות הכלכלית.

<אביטל שרייבר: אני באמת רוצה להתייחס לנקודה הזאת ואני גם אתייחס אליה, כי היא באמת גם נבחנה בעבר.

<אביטל שרייבר: המצב הוא שונה ממה שאנחנו בודקים בדרך כלל.

<אביטל שרייבר: העמותה לא נמצאת - - -

קארין אלהרר: שקט.

<אביטל שרייבר: על פי הדו"חות הכספיים שלה, כולל דו"ח שנת 2014 שנמסר אלינו, העמותה לא נמצאת בסכנה להמשך קיומה.

<אביטל שרייבר: היא לא נמצאת.

<אביטל שרייבר: יש לה עודפים ולא גירעונות במצטבר.

איתן ברושי: יופי, תרשום את זה.

קארין אלהרר: שקט.

<אביטל שרייבר: הטענות נטענות בצורות שונות, אבל אם אני מבינה נכון את הדברים שעולים לאור העובדות שנמצאות בפנינו - - -

קארין אלהרר: חבר הכנסת חסון, אתה מפריע לי.

<אביטל שרייבר: מה שנטען זה שלמעשה העמותה מוציאה בשנה יותר ממה שהיא מכניסה, אבל עם כל שקלול הדברים, בשורה התחתונה, מה שאנחנו מבינים זה שהעמותה לעתים אכן מוציאה יותר ממה שהיא מכניסה פר שנה, אולם ההוצאות האלה נלקחות מהעודפים הצבורים של העמותה.

<אביטל שרייבר: ברמה העקרונית, ואני לא מתייחסת לבדיקה הספציפית, מותר לעמותה - - -

קארין אלהרר: אבל זה מה שאתם בודקים?

קארין אלהרר: זהו?

<אביטל שרייבר: מה שאנחנו בודקים זה האם ההתנהלות הכלכלית סבירה.

<אביטל שרייבר: זאת אומרת האם האופן שבו התקבלו ההחלטות להתנהל דווקא באופן הזה, האם שיקול הדעת היה שיקול דעת סביר.

<אביטל שרייבר: להגיד שהעמותה היא מתדרדרת לתהום או שהיא בסכנת המשך קיומה?

<אביטל שרייבר: זה אנחנו לא יכולים להגיד.

קארין אלהרר: טוב, אוקיי, תודה.

קארין אלהרר: ארגון נכי צה"ל, אני מבקשת לדעת, עברו כשלושה חודשים מאז הדיון הקודם ונתייחס באמת ללב ליבו של העניין, הקמת בית הלוחם באשדוד, אני אשמח שתעדכנו את הוועדה מה קרה מאז הדיון הקודם, האם הנושא מקודם, האם נערכה בדיקת ייתכנות נוספת, איפה הדברים עומדים.

קארין אלהרר: שם ותפקיד לפרוטוקול וסקירה.

<חיים רונן: גברתי, אני מציע שנעם הדר ממשרד קסלמן את קסלמן ויובל יתייחסו.

<חיים רונן: את רוצה לשמוע ולהתייחס לנושא הכלכלי.

קארין אלהרר: אני אשמח שאתה תפתח ואחר כך.

<חיים רונן: אז אני אגיד.

<חיים רונן: שמי חיים רונן, מנכ"ל ארגון נכי צה"ל מזה כשמונה שנים.

<חיים רונן: אני אגיד בפתיח שמצבו של הארגון מבחינה פיננסית, יותר טוב מזה לא יכול להיות.

<חיים רונן: יש לנו 70 מיליון שקלים כסף נזיל, שמחר בבוקר אפשר לעשות בו מה שהארגון יחליט לעשות.

קארין אלהרר: טוב.

<חיים רונן: יש לנו יתרות - יש פה מומחים כלכליים שיציגו את זה בהמשך – לעשות שנים קדימה, וזה ביטחון רב לארגון נכי צה"ל.

<חיים רונן: אני יכול גם להוסיף ולהגיד שכל הערות מבקר המדינה משנת 2014, שאנחנו להבדיל מכל מיני שבועות שיצאו והפיצו ספינים, אנחנו דיווחנו בזמן אמיתי למבקר המדינה ששלוש ההערות שלו לגבי בית הלוחם באשדוד, כולן תוקנו ואפילו יותר מזה.

<חיים רונן: למעשה כל ההערות של מבקר המדינה משנת 2014, שהן היו יחסית מעטות, הייתה ביקורת - - - לפי דעתנו ודעת אחרים, הן תוקנו ללא יוצא מן הכלל ומשרד מבקר המדינה קיבל דיווח בזמן אמיתי על התיקונים.

<חיים רונן: הוועידה הארצית של ארגון נכי צה"ל קיבלה ברוב מוחלט של 47 מול 37, החלטה להקים את בית הלוחם באשדוד.

<חיים רונן: היא הגוף היחידי המוסמך במדינה לקבל החלטה האם להקים בית לוחם או לא להקים בית לוחם.

איל בן ראובן: מתי הייתה הוועידה הזאת?

<חיים רונן: הוועידה הייתה באוגוסט 2015.

<חיים רונן: כלומר, אחרי שהוצגו לוועידה כל הנתונים ללא יוצא מן הכלל.

קארין אלהרר: זה לפני הדיון שהתקיים בוועדה.

<חיים רונן: כן.

<חיים רונן: והתקבלה החלטה ברוב דמוקרטי של ארגון נכי צה"ל.

<חיים רונן: והועידה הארצית, למי שלא יודע, מונה 91 אנשים, כולם נכי צה"ל.

<חיים רונן: אין שם מישהו שהוא לא נכה צה"ל וכולם נבחרו בבחירות דמוקרטיות ברשות של שופט, השופט בדימוס שמעוני.

<חיים רונן: והארגון, מאז ההחלטה של הוועידה פועל בכל הכוח על מנת שכבר השנה, בשנת 2016, הטרקטור הראשון יתחיל לחפור בחולות של אשדוד.

<חיים רונן: ההחלטה הזאת, של הוועידה הארצית, דרך אגב, אני יכול להגיד לך גברתי, שזו הפעם הראשונה, זה בית הלוחם הראשון שארגון נכי צה"ל בונה, שזה הגיע לרמה של הוועידה הארצית.

<חיים רונן: כל בתי הלוחם נגמרו ברמה של הוועד הארצי, שזה הדירקטוריון של הארגון.

קארין אלהרר: מה קרה פה?

<חיים רונן: כי אנחנו שינינו את התקנון ובתקנון רשום שצריך להיות בוועידה הארצית.

<חיים רונן: ולכן, זה בא לרוב של 91 איש.

<חיים רונן: קיבלו 47 אנשים ואני לא רוצה להשתמש במונחים בנכי צה"ל – אופוזיציה וקואליציה – אבל אם אנחנו רוצים לדעת את יחסי הכוחות, הם 46 – 45.

<חיים רונן: עובדתית 47 – 37 הכריעו את הסוגיה של בית הלוחם באשדוד.

<חיים רונן: אני אמרתי לכם, לדעתי - - -

יואל חסון: זה דחוק מאד.

<חיים רונן: לא.

<חיים רונן: גם בכנסת קול אחד - - -

קארין אלהרר: רגע, רגע.

קארין אלהרר: אוקיי, הבנו את המספרים.

חמד עמאר: בדמוקרטיה רוב זה רוב.

קארין אלהרר: חבר הכנסת חמד עמאר, אתה אמור לעזור לי, לא להפריע לי.

<חיים רונן: אני מתפלא שחבר הכנסת חסון אומר מה שאומר.

<חיים רונן: אני חושב שברגע שמתקבלת החלטה ברוב, אז זה ברוב ולא משנה אם זה אחד, עשרה או חמישה עשר.

<חיים רונן: והארגון פועל.

<חיים רונן: אנחנו עובדים מול אדריכלים, אנחנו עובדים מול יועצים ואנחנו נמצאים בשלבים די סופיים שלפני יציאה למכרז קבלני.

<חיים רונן: אני רוצה להגיד עוד דבר אחד.

<חיים רונן: בוועד הארצי, בוועידה הארצית, הוחלטה החלטה לגבי הכסף.

קארין אלהרר: רגע, לפני הכסף.

<חיים רונן: לא, לא, אבל זה קשור לבית הלוחם.

קארין אלהרר: אני מדברת על בית הלוחם.

קארין אלהרר: לפני הכסף.

קארין אלהרר: נעשתה סקירת ייתכנות רצינית.

<חיים רונן: כן.

קארין אלהרר: נעשתה בדיקה רצינית, האם המיקום הטוב ביותר שישרת אוכלוסייה רחבה ביותר צריך להיות באשדוד.

<חיים רונן: אני אגיד לך גברתי, חד משמעית התשובה היא כן.

<חיים רונן: מבקר המדינה דרש מאיתנו לעשות סקר ייתכנות, שני סקרים.

יואל חסון: על זה דיברנו ב - - -

קארין אלהרר: בסדר, אבל מאז, מה היה מאז?

קארין אלהרר: אני שאלתי רק מה קרה מאז הדיון בוועדה.

יואל חסון: אני יכול להפריע לך.

יואל חסון: חבר כנסת יכול לדבר בכל רגע שהוא ירצה, עם כל הכבוד לך.

קארין אלהרר: חבר הכנסת חסון היה בתפקידי לפני, אז אני מפאת כבודו - - -

<חיים רונן: אז אני מכבד את חבר הכנסת חסון ואני רק מבקש להשלים את המשפט.

<חיים רונן: מבקר המדינה ביקש שנעשה סקר ייתכנות.

<חיים רונן: היה אחד בשנת 1999, עשינו בחברת מידן סקר ייתכנות אחד.

<חיים רונן: עשינו עוד סקר - - -

קארין אלהרר: אבל ראינו את הדברים שאתה מדבר עליהם בדיון הקודם.

<חיים רונן: את שאלת אותי אם נעשה סקר - - -

קארין אלהרר: לא, אבל אני שואלת מה קרה מאז הדיון הקודם.

<חיים רונן: אז אני רוצה להגיד.

<חיים רונן: מאז הדיון בוועד הארצי הוחלט גם, היות ומדינת ישראל לא משתתפת בשקל אחד בבניית בית לוחם - - -

קארין אלהרר: מה?

קארין אלהרר: רגע, רגע, משרד הביטחון לא משתתף?

<חיים רונן: לא.

<חיים רונן: בשקל אחד, גברתי.

<חיים רונן: הכל תרומות.

נורית קורן: אנחנו כן מבקשים ממשרד הביטחון להשתתף.

נורית קורן: מבקשים - - -

<חיים רונן: לא, ממש לא.

נורית קורן: אדוני המנכ"ל, אדוני יושב הראש עוד רק אמר השבוע שהוא כן רוצה שמשרד הביטחון - - -

<חיים בר: אני רוצה להוסיף, בבקשה גברתי.

<חיים בר: אני הייתי כאן לפני שלושה חודשים.

קארין אלהרר: כן.

<חיים בר: הוקרא כאן מסמך שיצא ממשרד הביטחון, על ידי מנכ"ל משרד הביטחון נכתב שהוא מתנגד לבניית בית לוחם באשדוד.

<חיים בר: יצא לו מכתב שלי שני, בהתכתבות בינינו שזה לא בסמכותו וארגון נכי צה"ל לא שואל אותו אם לבנות או לא לבנות או איפה לבנות וארגון נכי צה"ל מקבל את ההחלטות שלו אצל הגורמים האלה ש - - -

קארין אלהרר: סך הכל התנסחות עדינה ונעימה בין חברים.

<חיים בר: ואני ממשיך לתרגם את זה.

<חיים בר: וראיתי פה את הקהל הרב שישב פה, שאני שמח שהתחלת את מה שהתחלת, את הדיון הזה כאן, כמו שהתחלת, כי הייתה כאן חגיגה גדולה מאד בדיון הקודם.

<חיים בר: כולם פה חגגו על מכתב שהקריא נציג משרד הביטחון, סמנכ"ל וראש אגף השיקום, שמנכ"ל משרד הביטחון מתנגד.

קארין אלהרר: אבל זה מה שהיה כתוב, אדוני.

<חיים בר: אז אני אביא לך תיקונים בכתוב.

<קריאה: לא היו תיקונים.

<חיים בר: אז אני עכשיו רוצה להקריא את המכתב של מנכ"ל משרד הביטחון.

קארין אלהרר: ממתי הוא?

<חיים בר: מתאריך ה-10 בינואר 2016.

<חיים בר: אתמול.

<חיים בר: ואני רוצה להקריא.

קארין אלהרר: מה קרה, הוא חזר בו?

<חיים בר: לא, הוא לא חזר, יש מכתב.

<חיים בר: כי מי שהצליח להסביר לו מה לכתוב אז, כנראה נתן לו נתונים לא מדויקים.

<חיים בר: אני רוצה להשלים לפני המכתב.

<חיים בר: משרד הביטחון מעולם, פרט לבית הלוחם הראשון שנבנה במדינת ישראל בתל אביב, שהוא יזם אותו והוא נסע להביא תרומות מחוץ לארץ, כדי שזה יהיה בית לפצועי צה"ל, בשום בית לוחם הוא לא השקיע ולו שקל אחד - - -

קארין אלהרר: גם לא בתחזוקה?

<חיים בר: לא.

<חיים בר: בבנייה.

<חיים בר: משרד הביטחון, עד לפני שבע שנים תגמל את ארגון נכי צה"ל בבתי הלוחם על ידי אישורים שהיו בוועדת החוץ והביטחון, בתקציב תמיכות של 8 מיליון שקלים בשנה.

<חיים בר: בית לוחם להחזיק עולה אז, בתקופה ההיא, בין 10 ל-12 מיליון שקלים.

<חיים בר: היו אז שלושה בתי לוחם.

<חיים בר: אחר כך נבנה הרביעי בבית הלוחם בבאר שבע.

<חיים בר: מנכ"ל משרד הביטחון אישר תקציב של 25 מיליון שקלים בשנה לשיפוי הפעילות של נכי צה"ל לשיקום בבתי הלוחם.

קארין אלהרר: כמה עולה להחזיק היום את בתי הלוחם?

<חיים בר: תלוי איזה מהם.

קארין אלהרר: את כל בתי הלוחם.

<חיים בר: ביחד?

<חיים בר: קרוב ל-60 ומשהו מיליון שקלים, וזה תלוי ב - - -

קארין אלהרר: כמה מזה משתלם ממשרד הביטחון?

<חיים בר: 20 מיליון, מאיפה היתר?

<חיים בר: היתר בא ממיסי חבר, היתר בא מתרומות של יהודים טובים מחוץ לארץ.

<חיים בר: אבל אני רוצה להגיע ל - - -

קארין אלהרר: אפשר רק לראות את המכתב?

<חיים בר: בוודאי.

<חיים בר: אני מקריא אותו ואני אתן לכם אותו: לכבוד יושב ראש ארגון נכי צה"ל בית הלוחם אשדוד – הבהרה בהמשך למכתבי מיום 20 ביולי 2015, אבקש להבהיר כי משרד הביטחון אינו מתנגד להקמת בית ללוחם נוסף באשדוד או בכל מקום אחר עליו יוחלט.

<חיים בר: ואולם, יובהר, כי משרד הביטחון לא יממן את הקמת בית הלוחם הנוסף וכי תקציב התמיכה של משרד הביטחון לארגון נכי צה"ל לא יוגדל בשל כך, אלא ייקבע על פי מכלול שיקולים כולל, שכל תקציב התמיכה הינו תקציב וולונטרי ומוגבל שניתן בהתאם למשאבים הקיימים.

<חיים בר: אני רוצה לומר לך, המכתב הזה יכול להסיר היום את אותו חיוך שהיה, כי רצו להזיק ל-7,000 נכי צה"ל ומשפחות, להקים - - -

קארין אלהרר: מר בר, אני ממש מבקשת ממך - - -

<חיים בר: והם היום יכולים - - -

קארין אלהרר: לא.

קארין אלהרר: רק שנייה, סליחה, אני מתחילה להוציא.

<חיים בר: תעבירו את זה בבקשה.

<חיים בר: הלאה.

קארין אלהרר: העבירו.

קארין אלהרר: קיבלתי.

קארין אלהרר: מר בר, אני רוצה קודם כל להסיר מהשולחן את האמירות שמישהו רוצה להזיק, בסדר, כי זה לא נכון לדיון כאן.

קארין אלהרר: אולי בדיונים אחרים שמתקיימים בוועדות מקבילות, אולי, לא כאן.

קארין אלהרר: בסדר?

<חיים בר: לא לוועדה.

קארין אלהרר: גם לא לאנשים אחרים.

יואל חסון: אני ובצלאל חייבים ללכת לנשיאות, אז נוכל לקבל את רשות הדיבור.

אורן אסף חזן: מה, נישלת אותי?

אורן אסף חזן: אני רק מוודא.

אורן אסף חזן: אני יושבת פה בשקט, ממתין, אני גם מסתכל על השעון.

יואל חסון: יש חברי כנסת שחייבים לצאת לנשיאות.

יואל חסון: אנחנו מבקשים לדבר כמה שעות.

קארין אלהרר: טוב.

קארין אלהרר: רק תנו לו לסיים.

אורן אסף חזן: גם נורית פה, אפשר להעביר את הנשיאות לכאן.

איתן ברושי: אפשר להעביר לנו את זכות הדיבור ואתם יכולים ללכת.

קארין אלהרר: שקט.

קארין אלהרר: מר בר, בבקשה.

קארין אלהרר: תנו לו להשלים.

<חיים בר: יתרה מכך, לאחר כל מה שאמר המנכ"ל, משרד הביטחון יתמוך במהלך השנים הבאות בסכום של 25 מיליון שקלים לשנה ולא 20 מיליון כפי שהיה עד עכשיו.

<חיים בר: כלומר, גם תקציב התמיכות גדל בחמש שנים, בלי קשר לאשדוד.

<חיים בר: ואם נצטרך כסף אז, אנחנו יודעים לאן להגיע.

קארין אלהרר: טוב.

קארין אלהרר: חבר הכנסת חסון, בבקשה.

יואל חסון: תודה, תודה רבה לך גברתי.

יואל חסון: אני אתייחס במילה אחת לנושא של הבית באשדוד.

יואל חסון: אדוני יושב הראש, אני ראיתי אמירות שלך שפעם התנגדת לבית ואחר כך, אחרי שנבחרת, תמכת בבית.

יואל חסון: יש פה ציטוטים של ראיונות שלך, שאתה פעם אחת אמרת שאתה נגד הבנייה ואתה לא חושב איך בית הלוחם - - -

אורן אסף חזן: הוא בחן לעומק והוא גילה שזה בסדר.

אורן אסף חזן: מה לא בסדר?

אורן אסף חזן: גם אריק שרון פעם היה בעד - - -

קארין אלהרר: שקט.

יואל חסון: אולי כדאי שתגיד ל - - -

אורן אסף חזן: אתה יודע, הוא אמר פעם דברים ש - - -

קארין אלהרר: שקט, לא להפריע.

קארין אלהרר: אני מוציאה, זו.

קארין אלהרר: סליחה, אפשר שקט?

יואל חסון: גברתי, אני ראיתי במו עיני ראיונות שבהם התראיין יושב הראש, שפעם אחת אמר שהוא תומך בהקמת בית הלוחם ופעם אחרת אמר שלא.

קארין אלהרר: טוב, אוקיי, הוא חזר בו.

יואל חסון: הוא אמר שלא.

יואל חסון: הוא יכול לחזור בו, אבל חשוב שהוועדה תדע את הדבר הזה.

יואל חסון: אבל אני אגיד לכם בשורה התחתונה, אני חושב שמה שאנחנו צריכים לדרוש כאן בסופו של דבר מהוועדה, כי אין ספק, זה ארגון שיש בו אנשים שחושבים ככה ואנשים אחרת.

יואל חסון: וראינו שגם בדיון הזה שהיה לגבי בית הלוחם באשדוד היו חילוקי דעות גם בתוך הוועידה עצמה וזה לא התקבל באיזו הסכמה פה אחד וזה בסדר וזה לגיטימי והרוב צריך לקבוע.

יואל חסון: אני אבל חושב שהוועדה בסוף צריכה לדרוש בטווח של זמן, תכנית הבאה.

יואל חסון: תכנית הבראה לארגון - - -

אורן אסף חזן: חברה, יש להם 70 מיליון שקלים - - -

קארין אלהרר: לא להתפרץ.

<קריאה: אתה ראית אותם?

אורן אסף חזן: אתה טוען שאין?

אורן אסף חזן: הם משקרים?

יואל חסון: יציג - - -

קארין אלהרר: לא להתפרץ.

קארין אלהרר: חבר הכנסת חזן.

יואל חסון: אני לא קונה את היתרות.

יואל חסון: ואת יודעת מה, אם אני גם קונה - - -

איתן ברושי: אפשר - - -

קארין אלהרר: איתן, די.

יואל חסון: אם אני גם קונה את היתרות, אז אני בא ושואל את השאלה – למה יש כל כך הרבה - - -

קארין אלהרר: תיכף אני אשאל - - -

יואל חסון: למה הכסף - - -

קארין אלהרר: אני מיד אשאל את רואה החשבון שלהם.

יואל חסון: זה מה שאני שואל.

יואל חסון: למה הכסף הזה לא מגיע לנכים?

יואל חסון: למה לא משקיעים אולי יותר?

יואל חסון: למה זה שוכב בבנקים?

יואל חסון: הוא מתגאה בזה שיש לו 70 מיליון שקלים בבנקים.

יואל חסון: מה, המטרה שלו היא לממן את הבנקים?

יואל חסון: המטרה שלו היא להשקיע בנכי צה"ל.

יואל חסון: אז מה הוא מתגאה?

יואל חסון: מה אתה מתגאה שיש לך 70 מיליון שקלים?

<חיים בר: אני אתן לך תשובה.

קארין אלהרר: אוקיי, תודה.

אורן אסף חזן: יואל חסון, מי שלח אותך?

אורן אסף חזן: מה זה האנטי הזה?

קארין אלהרר: חברים.

קארין אלהרר: חבר הכנסת חזן.

אורן אסף חזן: אבל מה קורה - - -

קארין אלהרר: זאת דעתו, מה אתה - - -

אורן אסף חזן: הוא רוצה להיות חבר בוועד המנהל, שיתמודד בבחירות הבאות ל - - -

קארין אלהרר: נו באמת.

יואל חסון: גברתי, גם כמי שהיה פעם יושב ראש הוועדה לביקורת המדינה, אז אני קצת למדתי, אדוני, לשאול שאלות קשות.

אורן אסף חזן: לא יודע מה למדת.

יואל חסון: הוועדה לביקורת המדינה היא לא כמו כל ועדה ויש לה כלים ויכולות לתחקר ולתשאל וזה מה שאני עושה בזכות ובדין, חבר הכנסת חזן, ונא תן לי את האפשרות לעשות זאת ואני רוצה לסיים, כי יש לי חברים שגם רוצים לדבר.

אורן אסף חזן: אבל אתה מתעלם מהמציאות.

קארין אלהרר: לא, לא להפריע לו, לא.

יואל חסון: אני מבקש, ואני אשמח מאד, גברתי יושבת הראש, גם אם לא נהיה פה ואולי עוד נספיק לחזור, שכן - - -

קארין אלהרר: הדיון מסתיים בשעה שתים עשרה וחצי ואני רוצה לאפשר לעוד אנשים.

יואל חסון: אז גם אם אפשר לשאול את השאלות מדוע יש יתרות של 70 מיליון שקלים והם לא מושקעים בארגון ובאנשים.

קארין אלהרר: יישאל.

יואל חסון: ושתיים, שתהיה תכנית הבראה.

יואל חסון: זה הכל.

קארין אלהרר: תודה רבה.

קארין אלהרר: חבר הכנסת סמוטריץ.

בצלאל סמוטריץ': אני אעשה את זה ממש קצר ואני באמת מצטער שאנחנו לא נישאר לשמוע את התשובות.

בצלאל סמוטריץ': ואחרי שאמרתי ואני חוזר ואומר שבסוף הסמכות שלכם, כמנהלי העמותה, וכמובן שעובדים לפי הנוהל והחוק, אתם מקבלים את ההחלטות.

בצלאל סמוטריץ': אני מוכרח לומר שאני כן מרגיש קצת אי נוחות.

בצלאל סמוטריץ': אני אומר, קיבלתי חומר מצד אחד, אבל אני לא יודע אפילו לומר מה נכון בו, מה לא נכון בו, אבל מהחומרים שראינו, שהם מתיימרים להיות מבוססים על דו"חות כספיים שלכם, יש קצת אי נוחות מהעובדה שבסוף ההתנהלות השוטפת היא כזאת שקצת גירעונית, נניח אפילו תחזית התרומות שנכנסת בתקציב.

בצלאל סמוטריץ': רגע, אם אנחנו טועים, אגב אני אשמח לקבל את זה.

בצלאל סמוטריץ': אני לא ממתין עכשיו לתשובות בעל פה, אלא באופן מסודר.

בצלאל סמוטריץ': יש דו"חות כספיים - - -

<חיים רונן: אין בעיה.

<חיים רונן: תקבל אותם.

בצלאל סמוטריץ': ראינו נניח שיש - - - מאד גבוה אל מול מימוש בפועל נמוך ומזה נוצרים גירעונות.

בצלאל סמוטריץ': אולי הכל לא נכון, אמרתי.

בצלאל סמוטריץ': שוב, יש לי בכם המון מלא כמנהלים וברור לי גם שהסמכות וההחלטות הן שלכם.

בצלאל סמוטריץ': אנחנו כנבחרי ציבור, שמייצגים גם את אותם 50 אלף ומשהו נכי צה"ל, שאתם אמורים לתת להם שירותים, רוצים לוודא, וזה תפקידנו.

בצלאל סמוטריץ': ושוב אני אומר, אני חש אי נוחות ואני מודע לזה שראיתי חומרים מצד אחד.

בצלאל סמוטריץ': אז אם אתם תעבירו מכתב דרך יושבת ראש הוועדה, תשובה מסודרת, תשובה לטענות האלה, אבל במספרים, אני שוב, אני יודע לקרוא מספרים.

בצלאל סמוטריץ': אנחנו יודעים לקרוא מאזנים, יודעים לראות איך זה נראה.

בצלאל סמוטריץ': תעבירו את המאזנים, אנחנו נדע לקרוא את זה לבד.

בצלאל סמוטריץ': יש גירעונות, אין גירעונות.

בצלאל סמוטריץ': אגב, יש - - - זה מצוין, אחר כך מזה מממנים את הפעילות.

בצלאל סמוטריץ': בסדר, אז בואו ניכנס לזה ונראה.

בצלאל סמוטריץ': בהקשר הזה של האם התחזיות הן נכונות, כשבדרך כלל מייצגים תקציב גבוה ואחר כך נכנסים לגירעון שוטף, שהמשמעות היא שצריך לאכול חסכונות במקום לעשות לחסכונות האלה אחר כך פרויקטים כמו בית לוחם, אני קצת מרגיש עם זה לא נוח, אבל אני אשמח לקבל תשובות.

בצלאל סמוטריץ': לצערי, שוב, אני לא יכול להישאר לשמוע אותן פה בצורה מסודרת.

בצלאל סמוטריץ': תודה ומחילה שאנחנו יוצאים.

קארין אלהרר: תודה רבה ובהצלחה, ותחליטו החלטות נכונות.

קארין אלהרר: חברת הכנסת נורית קורן.

נורית קורן: תודה.

נורית קורן: הדיון הזה מאד חשוב גם בשביל העמותה ואני הייתי רוצה לשמוע יותר ממבקר המדינה מה הוא מצא, כי אני מבינה שברשם העמותות אין להם תשובה ולדעת באמת מה נכון ומה לא נכון.

נורית קורן: אני רוצה להצטרף לדבריו של חברי, חבר הכנסת בצלאל סמוטריץ, שבאמת אנחנו נראה דו"חות, נראה את כל הניירת ואנחנו לא רוצים באמת להתערב ממש בפנים, אבל לראות שבאמת הם מתנהלים כמו שצריך, ובאמת שיהיה לרווחת הנכים, כי זו המטרה של העמותה וזה בעצם מה שחשוב.

נורית קורן: ואני רוןצה ל ומר לכם, זה לא נעים שאתם רבים ביניכם וזה לא נעים הוויכוחים האלה.

נורית קורן: צריך לשים אותם בצד, הוויכוחים וכל המטענים שיש לכם צריכים להיות מופנים לאגף השיקום ולא ביניכם ממש.

נורית קורן: אני רוצה לומר לכם, אנחנו נראה פה את כל הדברים ואם צריך לעשות תכנית הבראה ואם באמת כמו שהמבקר אומר שיש גירעונות, אז צריך לבדוק את זה באמת - - -

קארין אלהרר: המבקר עוד לא אמר.

חמד עמאר: המבקר אמר שיש גירעונות?

נורית קורן: לא, אני שואלת.

קארין אלהרר: הוא עוד לא אמר.

קארין אלהרר: הוא עוד לא אמר כלום.

נורית קורן: אני שואלת.

נורית קורן: אם אין גירעונות והכל מתנהל כמו שצריך, לשביעות רצונם של כולם, אבל שהכל יהיה פתוח, שאנחנו נוכל לראות.

קארין אלהרר: תודה רבה.

נורית קורן: תודה רבה וסליחה גם ממני שאני יוצאת.

קארין אלהרר: בסדר גמור, בהצלחה גם לך.

קארין אלהרר: חבר הכנסת - - -

אורן אסף חזן: אני גם ממהר לנשיאות, ברשותך.

קארין אלהרר: כן, חבר הכנסת חזן, בבקשה.

אורן אסף חזן: אני לא אחזור על הדברים, אני רק אגיד את זה בצורה הכי ברורה.

אורן אסף חזן: זה באמת מרגיש כאילו אנחנו נמצאים כאן בשביל לשמש כלי במאבקים פוליטיים למיניהם.

אורן אסף חזן: זה כל הסיפור פה.

קארין אלהרר: זו תפיסת עולמך.

אורן אסף חזן: לא, זו לא תפיסת עולמי, זה הבנה פשוטה וברורה של המציאות.

אורן אסף חזן: צעקו פה מאחורה - --

קארין אלהרר: לגישתך.

אורן אסף חזן: צעקו פה מאחורה – שקרנים, אין כסף.

אורן אסף חזן: את הפשטות אפשר להציג, זה הכל נתונים שאפשר להציג אותם, ולעניות דעתי הם גם נמצאים פה על השולחן, אם אני מבין את זה נכון.

<חיים בר: נכון, נכון.

אורן אסף חזן: אז אני מציע שלפני שממהרים להכפיש ולהאשים, אפשר לבוא ולשאול את השאלות הנכונות ואני בטוח שיהיה מי שייתן להן מענה.

אורן אסף חזן: בסופו של תהליך אנחנו צריכים למצוא דבר אחד, יש פה לא מעט חברים בוועדה הזאת או בקרב חברי הכנסת, שיש להם קשר כזה או אחר לארגון, בין אם אישי ובין משפחתי.

אורן אסף חזן: בסופו של יום, הארגון הזה נותן מענה במקום שבו אחרים פחדו לשים יד או רגל.

אורן אסף חזן: אנחנו במקום לנסות לחפש להפשיט אותם מהפעילות שלהם, אנחנו צריכים לנסות לראות איך אנחנו נותנים להם גיבוי, כדי להמשיך לתת שירות לכל מי שנזקק לו.

אורן אסף חזן: זה כל הסיפור.

קארין אלהרר: תודה.

קארין אלהרר: חבר הכנסת ברושי.

קארין אלהרר: גם אתה יוצא?

קארין אלהרר: בהצלחה.

איתן ברושי: אני רוצה לומר כמי שמכיר חלק מהנושאים וחלק מהאנשים, אז אנחנו בכל אופן כמי שלא נזקק לשירותים, אבל היינו בצה"ל והיינו במקומות שמהם יצאו הנכים ואתם מכירים היטב את אותם גורמים שהביאו אתכם להיות חברים בארגון ופעילים, ואני קום כל רוצה להעריך ולהודות, בעיני זאת משימה קדושה ואין סתירה בין חשיבות המשימה ובין הרגישות שצריך לגלות בכל הנושאים הללו ובין ניהול תקין וניהול כלכלי, ואנחנו אומרים את זה גם על מוסדות כמו בתי חולים ועל כל דבר אחר.

איתן ברושי: אין סתירה בין ניהול תקין, בין ניהול כלכלי נכון ובין רגישות הארגון וחשיבותו.

איתן ברושי: ופה אני רוצה לומר על רשם העמותות, אני לא מכיר את הנציגה פה אבל אני מכיר את הארגון.

איתן ברושי: זה לא ארגון שעושה חיים קלים והוא יודע גם לפסול ויש לא מעט גופים בארץ שכתוצאה מביקורת של רשם העמותות או ביקורת עומק או ביקורת אחרת, יפסיקו לקבל תמיכות.

איתן ברושי: זאת אומרת שהם לא מרחמים על מי שלא מנהל נכון ואפילו אני יכול לומר לעתים היו הגזמות במקומות שאני נתקלתי, גם כשהייתי מנכ"ל מדע, תרבות וספורט, גם כראש מועצה וכמי שסבל לא פעם, כמזכיר התנועה הקיבוצית, מכך שרשם העמותות קבע, לעתים לא תמיד הסכמנו על ניהול לא תקין שגרם למשבר כתוצאה מאי יכולת לקבל תמיכות וכספים.

קארין אלהרר: תודה.

איתן ברושי: אני חושב, יושב פה מבקר מערכת הביטחון, באיזה שהוא מקום צריך, אני אומר לך, גברתי יושבת הראש, לראות איפה הגבולות של ההתערבות של הכנסת.

איתן ברושי: יש לכל גוף את ההנהלה שלו, את הוועד המנהל, יש לו ועדת ביקורת, יש גופים שאמונים על ביקורת.

איתן ברושי: נראה לי שחלק מהשאלות שנשאלות פה וחלק מהנושאים שנכנסים אליהם פה, הם באיזה שהוא מקום מעבר לתפקיד שלנו ולא בטוח שהיינו עושים את זה בעוד מקום.

קארין אלהרר: אני בטוחה שכן.

איתן ברושי: רגע, אני לא בטוח.

קארין אלהרר: מה זאת אומרת?

קארין אלהרר: זה כספי ציבור.

איתן ברושי: רגע, דקה, אבל בכל זאת צריך לדעת שיש גופים שיש להם הנהלות ויש ועדים מנהלים ויש ועדות ביקורת ויש מבקר המדינה.

איתן ברושי: צריך לראות - - -

קארין אלהרר: אתה מנעת מעצמך, גזרת על עצמך שתיקה בנושא חברת החשמל?

איתן ברושי: לא הבנתי.

קארין אלהרר: גם שם יש ועד מנהל ויש אסיפה כללית ויש הכל.

איתן ברושי: אני לא מקיים איתך דיאלוג, אני רק אומר שיש כרגע פה דו"חות של רשם העמותות, יש מבקר המדינה, יש דו"חות של הגופים שמציגים.

איתן ברושי: זה לא סותר את הרעיון.

איתן ברושי: הבעיה העיקרית פה היא לא רק דו"ח כזה או אחר, אלא אני מבין שיש פה מחלוקת שנובעת לא מהישיבה הזאת, שהיא ישיבת המשך שאני בקודמת לא הייתי.

איתן ברושי: אני מכיר חלק מהחברים ואני אומר שזה לא מפתיע שיש בגוף כזה גם חילוקי דעות וזה לא מפתיע שיש ויכוחים.

איתן ברושי: ולכן השאלה במה עוסקת ועדת ביקורת המדינה.

איתן ברושי: האם היא עוסקת בנתונים שכבר סוכמו, או האם היא עוסקת בשאלה המרכזית של הייעוד של הארגון.

איתן ברושי: זאת אומרת השאלה אם אנחנו מתעסקים עכשיו בדו"ח כספי של 2014 או אנחנו מתעסקים בשאלות שאולי מסתתרות מאחורי המחלוקת הזאת, בשאלה מה תפקיד הארגון, מה ייעודו ולא רק בתוצאה של מחקר של רשם העמותות, כשאני סומך עליהם.

קארין אלהרר: תודה רבה.

קארין אלהרר: חבר הכנסת אייל בן ראובן, אחריו מר אודי נאור, אחר כך חבר הכנסת חמד עמאר, חבר הכנסת דוד ביטן ונסכם ויסכם יובל.

קארין אלהרר: אני רק מודיעה, השעה 12:07.

קארין אלהרר: בשעה 12:30 אנחנו צריכים לסגור את הדיון ולכן לכל אחד ייתנו 5 דקות.

קארין אלהרר: בבקשה.

איל בן ראובן: צהריים טובים.

איל בן ראובן: אני הייתי פה בדיון הקודם ואני מודה שיצאתי בהרגשה מאד קשה מהדיון, אני אומר, מהדיונים היותר קשים שהיו לי.

איל בן ראובן: מדוע?

איל בן ראובן: כי יושבים פה אנשים מסביב שהם חברים שלי, פקודים שלי וכו' וכו', ואין ספק שנכי צה"ל זה אחד מהאושיות של החברה הישראלית, צריך לתמוך בהם ולעזור להם בכל מה שניתן.

איל בן ראובן: מצד אחד.

איל בן ראובן: מצד שני, יש לנו פה ארגון שנבנה לאורך שנים.

איל בן ראובן: אני גם מכיר חלק מהאנשים שמובילים אותו ואני מוכרח להגיד שלי לפחות אין ספק ברצון של האנשים, גם של המובילים של הארגון, לעזור ולתת תמיכה לנכי צה"ל.

איל בן ראובן: עכשיו תראו, קודם כל לשאלת הבסיס שלשמה התכנסנו מה שנקרא, סיפור בית הלוחם באשדוד, אני אמרתי אז ואני גם חושב היום, שזה בהחלט במרחב ההחלטה של הארגון.

איל בן ראובן: אני גם מקבל וראינו את מכתבו של מנכ"ל משרד הביטחון, אבל מבחינתי זה פחות חשוב.

איל בן ראובן: העניין הוא שאני לפחות, אני אומר לכם, נדמה לי שהסיפור שהפך להיות קרב של סיפור אשדוד, עבר לפסים שהוא לא מעניין העניין בנקודה.

איל בן ראובן: אני אומר לכם ואמרתי את זה גם אז ואני אומר לכם עוד פעם עכשיו, אני רוצה לראות בשנת 2018 או 2017 בית לוחם עובד, מתפקד, שאנחנו נוכל לבקר בו ולראות שהוא ממלא את ייעודו, נקודה.

קארין אלהרר: תודה.

קארין אלהרר: אין מחיאות כפיים, מה קורה לזה?

איל בן ראובן: לא ביקשתי את זה.

קארין אלהרר: איפה אנחנו, בהצגת תיאטרון?

איל בן ראובן: חברים, אני רוצה לקבל את מחיאות הכפיים מכולם, לא רק מחלק.

קארין אלהרר: חבר הכנסת בן ראובן, כאן לא מוחאים כפיים.

איל בן ראובן: הלאה.

איל בן ראובן: זה לגבי אשדוד.

איל בן ראובן: בסוגיה של הדברים שעלו כביקורת, אם יש לי המלצה להנהלה, אני חושב שאחד מהדברים שההנהלה צריכה לשאול את עצמה לעומק, מדוע יש מתחים כאלה.

איל בן ראובן: מדוע יש מתחים כאלה.

איל בן ראובן: ולנסות, אני אומר לכם, היועצים לדבר הזה הם יותר חשובים, מבחינתי לפחות, מהיועצים של הכסף.

איל בן ראובן: היועצים של הכסף אמרו את דבריהם.

איל בן ראובן: אני חושב ואני הייתי מצפה באמת לשמוע על פעולה אמיתית, שנמסה לשאול את השאלה ולפתור את הבעיה.

איל בן ראובן: כלומר לנסות ולהגיע באמת לשורשי המתחים האלה, מדוע אנחנו נמצאים בכאלה כעסים.

איל בן ראובן: אני חושב שזה דבר אפשרי.

איל בן ראובן: ולסיום דברי אני פונה פה לכל הקהל, לכולם, אם ביקשתי תעשה ואכן ההנהלה, וזה תפקיד ההנהלה, ליזום את הניסיון לבדוק את זה, אני הייתי מבקש גם מהיושבים פה לשתף, לנסות לשתף עם העניין הזה פעולה כדי שנגיע לראות את הדברים.

איל בן ראובן: ומבקר המדינה בעתיד, אני מניח, ימשיך לבדוק את הארגון והוא יעשה את עבודתו.

קארין אלהרר: תודה רבה.

קארין אלהרר: מר אודי נאור, בבקשה.

<אוהד נאור: גברתי, אני קיבלתי מנדט על ידי הוועדה לדבר רק על הנושא של בית הלוחם אשדוד ועל נושא סקר הייתכנות של בית הלוחם שנעשה לפי הנחית מבקר המדינה בשני דו"חות ביקורת שהוא עשה.

<אוהד נאור: ואני חושב שחברי הכנסת יראו במה שאני מציג - וזו דעתי, זו עמדתי האישית, אני עומד מאחורי - שסקר הביקושים להקמת בית לוחם במחוז השפלה, שנערך רק ביוני 2015, לידיעת חברי הכנסת, הוא מוטה, מסולף ומוכוון מטרה לכיוון אשדוד, על ידי מחיקת מאות מינויים פוטנציאליים מהחלופות האחרות, וביצוע קנה מידה שונה להערכת כמות המינויים בחלופות השונות, שנתנו פקטור כלכלי של 63% לטובת אשדוד.

<אוהד נאור: בקצרה אני אסקור את ההתקדמות.

<אוהד נאור: כל הסקרים והדו"חות שנערכו עד היום, רבותי חברי הכנסת, ידידי, חבר הכנסת ביטן, קבעו, כל הדו"חות, בלי יוצא מן הכלל, קבעו שאשדוד אינו המקום הנכון להקמת בית לוחם בשפלה, לא אני קבעתי.

<אוהד נאור: הסקר ראשון קבע בשנת 1999 – אשדוד לא נתפסת כעיר מחוז.

<אוהד נאור: דו"ח מבקר המדינה בשנת 2005 כותב – אישור החלטה להקים בית לוחם באשדוד הוא בניגוד למסקנות סקר היתכנות ששכר הארגון עצמו.

<אוהד נאור: בבדיקת ייתכנות באוגוסט 2007, הוחלט לגנוז את הרעיון של בית לוחם באשדוד.

<אוהד נאור: בדו"ח 2013 כתבתי אני, עם כל הצניעות, לאחר שנתבקשתי לבדוק, מדובר בפיל לבן שממוקם במקום שגוי, הזוי ומופרך.

<אוהד נאור: בדו"ח מבקר הפנים של הארגון בשנת 2013 - לא מתקיימים התנאים הכספיים הנדרשים והתומכים להקמת בית לוחם.

<אוהד נאור: את כל הדברים האלה, אני מצטט, אני מתחייב לוועדה להמציא כל מסמך ומסמך.

<אוהד נאור: דו"ח מבקר המדינה בשנת 2014, חברי הכנסת, על הוועד הארצי ועל הארגון לבחון מחדש את הצורך בהקמת בית לוחם.

<אוהד נאור: אנחנו תיכף נראה - - -

קארין אלהרר: לא לדבר בזמן שאחרים מדברים.

<אוהד נאור: אתם מפריעים, זה יהיה על הזמן שלהם.

<אוהד נאור: במיקום המתוכנן באשדוד, ההחלטה לא התבססה על מסד נכון של נתונים, כותב מבקר המדינה אך זה עתה.

<אוהד נאור: הארגון מסיבות ברורות, רבותי חברי הכנסת, גברתי יושבת הראש, ניסה להתחמק מעריכת סקר ביקושים.

<אוהד נאור: הוא הזמין שתי חוות דעת משפטיות מהרצוג פוקס נאמן וממשרדים אחרים והבהירו להם בחוות הדעת שהמלצות מבקר המדינה הן רק בגדר המלצות.

<אוהד נאור: בינתיים, רבותי חברתי הכנסת, חבר הכנסת מר עמאר, הושלמו ההכנות לבניית בית לוחם באשדוד, כאילו שסקר הייתכנות הוא מובן מאליו.

<אוהד נאור: שימו לב מה קרה.

<אוהד נאור: לקחו קרקע לבנייה באשדוד, אבן פינה, תכנית בניין עיר, עשרות מיליוני שקלים באשדוד, הוגשה בקשה לבנייה, ספר תקציב.

<אוהד נאור: כמו שאמר המנכ"ל, תת אלוף רונן, יש גם מכרזי בנייה לשלד, עוד השנה יקוב הדין את ההר.

<אוהד נאור: לא הוועדה, לא מבקר המדינה, לא רשם העמותות, עוד השנה הוא אמר ואתם תראו את זה עוד מעט.

<אוהד נאור: הוא אמר אנחנו יוצאים לבנות.

<אוהד נאור: תדברו מה שאתם רוצים.

<אוהד נאור: ואז הם נזכרו שצריך לעשות סקר ייתכנות.

<אוהד נאור: הנהלת הארגון שוכרת ללא הליך של שקיפות, ויושב פה חבר הוועד הארצי, אסא ירקוני, חבר ועדת הכספים, עורך דין ורואה חשבון אבי פרץ, לא הביאו את סקר הייתכנות - - - סליחה, אלי דורי, ידידנו.

<אוהד נאור: לא הביאו, הביאו חברה.

<אוהד נאור: גברתי - - -

קארין אלהרר: חברים, זה מפריע.

<אוהד נאור: הם מנסים להוציא אותי מקו המחשבה.

<אוהד נאור: הם יכולים גם להצליח.

קארין אלהרר: לא לדבר.

<דני בן אבו: הוא בניגוד עניינים.

קארין אלהרר: אני הרשיתי לך לדבר?

<אוהד נאור: אתה בניגוד עניינים?

<אוהד נאור: אתה - - - בעיריית אשדוד.

<אוהד נאור: כל המועצה שלו זה עיריית אשדוד.

<אוהד נאור: אני לא יודע מה זה אשדוד?

<אוהד נאור: אני עדיין לא פוטרתי מאשדוד גברתי, זה שקר וכזה.

קארין אלהרר: סליחה, סליחה.

<אוהד נאור: בכוונה.

<אוהד נאור: מדובר בבן אדם שלקח אותי לכל אלה שעצורים היום באשדוד, כולל לפינטו, כולל ל - - -

<דני בן אבו: אני רוצה שזה יירשם כי אני רוצה לתבוע אותו בתביעת לשון הרע.

<אוהד נאור: אתה יכול לתבוע.

קארין אלהרר: בסדר, אוקיי.

<דני בן אבו: האדם הזה הוא סכנה חברתית.

קארין אלהרר: סליחה, אתה לא מדבר עכשיו.

<דני בן אבו: הוא מאשים אותי האשמות שהן בגבול הפלילי.

קארין אלהרר: סליחה.

<דני בן אבו: גברתי, הם יודעים למה ה - - -

קארין אלהרר: סליחה, דני, יצאת פעם שעברה מרצונך - - -

<דני בן אבו: תראי מה הם - - -

קארין אלהרר: סליחה, פעם שעברה התעצבנת, יצאת מרצונך - - - אני שומעת.

קארין אלהרר: אתה רוצה זכות תגובה?

קארין אלהרר: תקבל.

קארין אלהרר: אתה תיתן לו להשלים את הדברים גם אם הם לא מקובלים עליך.

קארין אלהרר: הבא שמפריע יוצא.

קארין אלהרר: הלאה.

<אוהד נאור: גברתי, אני טוען בצורה הברורה ביותר, מבושל סקר ייתכנות שחייבים שהוא יהיה באשדוד, בפרויקט בעלות מחזור חיים שקבע מבקר המדינה של חצי מיליארד שקלים עלות הפעלה ובנייה של התקציב שלהם, של 20 שנה, המכפלות אן פשוטות.

<אוהד נאור: איך עשו את זה?

<אוהד נאור: אמדו את בית הלוחם אשדוד לפי 31% מינויים מקרב החברים ואת חלופת נס ציונה רק לפי 19%.

<אוהד נאור: זאת אומרת על כל 100 נכים מאשדוד - - -

קארין אלהרר: ביטן, די.

קארין אלהרר: זה מפריע.

<אוהד נאור: על כל 100 נכים מאשדוד קבעו שיבואו 31.

<אוהד נאור: על כל 100 נכים מנס ציונה קבעו שיבואו רק 19.

<אוהד נאור: אתם תראו את זה תיכף.

<אוהד נאור: חוץ מזה שמחקו מאות מינויים פוטנציאליים.

<אוהד נאור: תיכף תראו, אני מראה את זה בוודאות.

<אוהד נאור: הארגון מציג במצגת וטוען, זה מצגת שהמנכ"ל הציג, אנחנו נתייחס לפרמטר מרכזי אחד, הפרמטר המרכזי, סליחה רגע.

<אוהד נאור: אנחנו נתייחס לפרמטר מרכזי אחד והפרמטר המרכזי הוא זמן נסיעה.

<אוהד נאור: אני חייב להודות, זה פרמטר נכון.

<אוהד נאור: הלוואי שהיינו עושים את זה לפי זמן נסיעה.

<אוהד נאור: אלא מה?

<אוהד נאור: אני מציג לשחרר מתוך הסקר, זו מפת צפיפות המגורים, אלוף במילואים בן ראובן, מפת חיפוש המגורים של הסקר שהארגון עושה.

<אוהד נאור: 80% מהנכים מרוכזים סביב חלופת נס ציונה רחובות.

<אוהד נאור: רק פחות מ-20%, סליחה, נמצאים פה, סליחה - - -

<חיים רונן: אודי, אבל זה לא - - -

קארין אלהרר: לא, לא, לא.

<חיים רונן: לא, זה לא שלי, הוא משקר.

<חיים רונן: - - -

קארין אלהרר: בסדר, אז תגיד אחר כך שזה לא שלך.

<אוהד נאור: בינתיים, גברתי, זה שקר.

<אוהד נאור: הם יודעים שהם מציקים לי בזה.

<אוהד נאור: זה לא נכון.

<אוהד נאור: זה שקר וכזב.

קארין אלהרר: חברים, שקט.

<אוהד נאור: גברתי, הם יודעים למה הם מפריעים.

<אוהד נאור: הם יודעים.

קארין אלהרר: אודי, רק לסיים, בסדר?

<אוהד נאור: גברתי זה עוד שקר.

<אוהד נאור: אבל הם הפריעו לי.

קארין אלהרר: יש לך עוד שתי דקות.

<אוהד נאור: אבל הם הפריעו.

קארין אלהרר: אודי, שתי דקות, קדימה.

<אוהד נאור: אוקיי.

<אוהד נאור: רבותי, המפה הזאת היא לא שלי, היא מתוך הארגון.

<אוהד נאור: זה צפיפות המגורים.

קארין אלהרר: אדוני הסדרן, אפשר להוציא.

<אוהד נאור: עכשיו, זה הנתונים מתוך הסקר לא שלי.

<אוהד נאור: 80% מהנכים מתגוררים סביב חלופות ברחובות - - -

קארין אלהרר: אודי, תמשיך.

<אוהד נאור: בין חלופות רחובות ונס ציונה.

<אוהד נאור: זה נתונים שלהם.

<אוהד נאור: ואז תוצאות הסקר הן, כמו שאמר מר בן ראובן, בישיבה הקודמת, היו כמעט תיקו.

<אוהד נאור: עכשיו תראו - - -

קארין אלהרר: אתה יכול להוציא אותו.

<אוהד נאור: תראו, אני מציג לכם את הקולאז' של כולם ביחד.

<אוהד נאור: הנתון הזה, הצפיפות מגורים שאתם כולם רואים אותה, פלוס 80% מתגוררים כאן, 20% כאן, איך יוצא פה תיקו?

<אוהד נאור: מישהו יודע?

<אוהד נאור: אני עוד רגע אראה לכם.

<אוהד נאור: מישהו שיחק פה עם המספרים.

<אוהד נאור: איך המפה הזאת, אם אנחנו נקרא לכל מי שיעבור פה בחוץ - - -

קארין אלהרר: לא הבנתי, אודי, רגע, רגע.

<אוהד נאור: גברתי תראי, זה הכל נתונים מתוך הסקר.

<אוהד נאור: זו מפת צפיפות המגורים של מחוז השפלה.

<אוהד נאור: שימו לב, חלופת נס ציונה, רחובות.

<אוהד נאור: אני אעשה לכם - - -

קארין אלהרר: אוקיי, טוב.

<אוהד נאור: זה הנתונים.

<אוהד נאור: סליחה, זה הכל מתוך הסקר, לא נגעתי בכלום.

<אוהד נאור: זה הנתונים של היישובים העיקריים במחוז.

<אוהד נאור: 4,099 מרוכזים פה, עוד 984 סביב חלופת אשדוד.

<אוהד נאור: הנתונים הם ברורים.

<אוהד נאור: מה הם עשו?

<אוהד נאור: הם עשו דבר פשוט – זה מתוך הסקר, גברתי – הם קבעו שבאשדוד יגיעו 31% מינויים ובנס ציונה רק 19%.

<אוהד נאור: איך הם קבעו את זה?

<אוהד נאור: עכשיו אני מציג לכם את התרמית, כדאי שתקשיבו.

<אוהד נאור: אני מציג לכם: לבקשת הארגון, כאן באדום, נבדקה סברה.

<אוהד נאור: איזה סברה?

<אוהד נאור: ככל שהמצב הכלכלי של החבר הוא נמוך יותר, אזי עולה האטרקטיביות של רכישת המנוי.

קארין אלהרר: מאיפה המלל הזה?

<אוהד נאור: המלל הזה מעמודים 26-27 בסדר הזה שאני אראה אותו לגברתי.

<אוהד נאור: זה הסקר שלהם, שהם מדברים עליו.

<אוהד נאור: ואני חייב שתקשיבו.

<אוהד נאור: מאז שלמדתי כלכלה לפני 40 שנה, עקומת הביקוש וההיצע, עוד לא נתקלתי בדבר דפוק כזה.

<אוהד נאור: ככל שהמצב הכלכלי נמוך יותר, עולה האטרקטיביות של רכישת המנוי.

<אוהד נאור: ההנהלה הזאת שמבינה בכלכלה, רואים את הדו"חות הכספיים שלה, עם הגירעונות, והיא קובעת תיאוריה שהיא נכונה לגבי המספר 3 - - -

קארין אלהרר: אוקיי, אוקיי.

<אוהד נאור: רגע.

<אוהד נאור: ולא למינויים.

<אוהד נאור: גברתי, תראי מה הם - - -

<קריאה: אמרת חמש דקות.

<אוהד נאור: אתם - - -

קארין אלהרר: הוא מסיים, אתם מפריעים לו.

קארין אלהרר: כל פעם אתם מפריעים לו.

קארין אלהרר: נא לצאת.

<אוהד נאור: גברתי תראי, אני מקריא מתוך הסקר.

<אוהד נאור: אני מתחייב פה, הכל מצולם.

<אוהד נאור: הארגון הזה מחזיק שני משרדי עורכי דין רק בתביעות דיבה למי שאומר בוקר טוב.

קארין אלהרר: טוב, אוקיי.

<אוהד נאור: סביר שככל שהמצב הוא יותר נמוך - - -

קארין אלהרר: אודי, דקה.

<אוהד נאור: אבל תראי.

<אוהד נאור: ואז מה הם טוענים?

<אוהד נאור: הם טוענים שהמינויים באשדוד – אני מקריא מתוך הסקר – ייקבעו לפי באר שבע ובאחרות לפי תל אביב.

<אוהד נאור: אני מקריא: בהסתכלות רואים – הם רואים – שדרום המחוז הוא בעל מאפיינים של מחוז הדרום וראשון, רחובות, נס ציונה המיליונרים, הם כמו תל אביב, 19%.

<אוהד נאור: רגע.

<אוהד נאור: כמו שהם רואים - - -

קארין אלהרר: נגמר.

<אוהד נאור: גברתי, אבל זה לא - - -

קארין אלהרר: לא, אודי, אני מצטערת.

<אוהד נאור: אבל תראי, אני הגעתי ל - - -

קארין אלהרר: אודי, אני מצטערת.

קארין אלהרר: אתה מדבר כבר 9 דקות.

<אוהד נאור: רק מילה, קארין.

<אוהד נאור: מדובר ב-500 מיליון שקלים.

<אוהד נאור: תני לי עוד דקה בלי הפרעה.

<אוהד נאור: סליחה, עלות מחזור חיים לפי הדו"חות הכספיים, הם טוענים ל-20 שנה ו-17 שנה טיפול לפי 20 - - - תראי, הם החליטו - - -

קארין אלהרר: לא, תקשיבו, אתם סתם.

<אוהד נאור: הם לא נותנים.

<אוהד נאור: הם יודעים למה.

קארין אלהרר: אתם נותנים לו עוד זמן ככה.

<אוהד נאור: הם יודעים למה.

<אוהד נאור: עכשיו תראו, גם אני בדקתי את מה שהם טענו פה.

<אוהד נאור: הם חושבים שרק הם יכולים לבדוק?

<אוהד נאור: גם אני יודע לבדוק.

<אוהד נאור: עכשיו תראו, לקחתי את הנתונים מתוך הסקר שלהם גברתי.

<אוהד נאור: בדקתי ערים בתוך אותו מחוז – בת ים מול רעננה, שתיהן.

<אוהד נאור: בת ים יותר קרובה לתל אביב.

<אוהד נאור: בת ים מול רעננה, תשימו לב, בדיוק הפוך ממה שהם טוענים.

<אוהד נאור: אמרתי אולי טעיתי, בוא נלך לעיר של חיים בר, יושב ראש הארגון, עכו.

<אוהד נאור: 22 קילומטרים מבית הלוחם, קריית טבעון גם 22 קילומטרים.

<אוהד נאור: שימו לב, בדיוק הפוך מהתיאוריות שהם נתנו פה בסקר המפוברק הזה.

<אוהד נאור: הלכתי לבני ברק – גבעתיים.

קארין אלהרר: אוקיי, אותו אפקט.

<אוהד נאור: אותו היבט, ואפילו באר שבע.

<אוהד נאור: עכשיו, עוד תיאוריה אחת שהם החליטו עליה, תשימו לב.

<אוהד נאור: מעל 1,000 חברים נמחקים מהסקר בחלופות רחובות נס ציונה.

<אוהד נאור: מה הם טוענים?

<אוהד נאור: הם טוענים שיהיו מינויים שיעדיפו המשך של מצב קיים, זמן נסיעה ארוך, לנסוע לתל אביב.

<אוהד נאור: זאת אומרת בונים בית לוחם בנס ציונה והנכים מנס ציונה, לשיטתם, יחליטו לנסוע לתל אביב.

<אוהד נאור: עכשיו, אני מדלג, אמרתי - - -

קארין אלהרר: זהו, די.

<אוהד נאור: משפט אחרון.

קארין אלהרר: משפט, משפט.

<אוהד נאור: אמרתי גם למבקר המדינה כשנפגשתי, ההתנהלות הזאת, הסקר הזה, זה סקר מוטה, מסולף ומעוות.

<אוהד נאור: מדובר בהתנהלות שמין הדין ומין הצדק שתחקר במקומות הנכונים, וזה לא - - -

קארין אלהרר: תודה, תודה רבה.

קארין אלהרר: אוקיי, תודה.

<אוהד נאור: אוקיי, סיימנו?

קארין אלהרר: סיימנו.

<אוהד נאור: גברתי, יש - - -

קארין אלהרר: לא, סיימנו.

קארין אלהרר: אודי, אבל אני ביקשתי לסיים.

קארין אלהרר: בבקשה, יובל.

קארין אלהרר: תפקידך.

<יובל זילברשטיין: שמי יובל זילברשטיין, אני רואה חשבון וכלכלן כבר למעלה מ-20 שנה.

<יובל זילברשטיין: אני מנכ"ל של חברת ייעוץ פרומת

<יובל זילברשטיין: אוס, שמונה 20 שותפים ועובדים.

<יובל זילברשטיין: אחד מתחומי ההתמחות - - -

קארין אלהרר: מה הקשר שלך לארגון?

<יובל זילברשטיין: התבקשתי על ידי הארגון לבדוק את המצב הפיננסי של הארגון.

<יובל זילברשטיין: אני רק רוצה לציין בכמה מילים - - -

קארין אלהרר: לא, לא, רואה החשבון מדבר, לא אתה.

קארין אלהרר: יש מישהו בנוגע לסגר הזה שיכול לתת נתונים אחרים?

קארין אלהרר: כן, שם ותפקיד.

<קריאה: בוודאי, בוודאי.

קארין אלהרר: לא, אני מבקשת את איש המקצוע.

<אליהו דורי: גברתי, אני לא איש מקצוע.

<אליהו דורי: שמי אלי דורי.

קארין אלהרר: מה תפקידך?

<אליהו דורי: תפקידי חבר ועד ארצי היום.

<אליהו דורי: אני הייתי יושב ראש ארגון נכי צה"ל במחוז השפלה כמעט 15 שנה.

<אליהו דורי: שרתי את הארגון.

<אליהו דורי: עד היום אני ממשיך לשרת בהתנדבות.

קארין אלהרר: במשפט אדוני.

<אליהו דורי: בשני משפטים.

<אליהו דורי: אותו איש שכרגע הציג את כל מה שהציג ואת הנתונים, האיש הזה שהסתובב סביבי כשאני הייתי בתפקיד והלל ושיבח את בית הלוחם באשדוד - - -

<אוהד נאור: שקר וכזב.

<אליהו דורי: וכשאמר לי אלי דורי, אני הולך לבנות לך בית לוחם מפואר - - -

<אוהד נאור: לא היה ולא נברא.

<אוהד נאור: הבן אדם הזה הוזה.

קארין אלהרר: אדוני.

<אליהו דורי: אני יכול להגיד בדיוק מה שהוא אמר.

<אליהו דורי: ושיושב ראש הארגון הקודם, ידידי מוץ שהיה, האיש הזה שעבד בארגון לאחר מכן - - -

קארין אלהרר: לא, לא, תקשיבו - - - לא, לא, לא, סליחה.

קארין אלהרר: אנחנו לא-.

קארין אלהרר: חברים, אני ממש מבקשת.

קארין אלהרר: אדוני, נא לצאת.

<אוהד נאור: גברתי, יש לי פה ריאיון של חיים בר שבועיים לפני הבחירות.

קארין אלהרר: לא, אני לא רוצה.

קארין אלהרר: אודי, אני לא רוצה.

קארין אלהרר: תקשיבו, אם זה הופך להיות מסע השמצות, תנהלו את זה במקום אחר, לא אצלי בוועדה, אוקיי?

קארין אלהרר: יש לך תשובה לגופו של עניין, לא לגופו של אדם?

<אליהו דורי: לגופו של עניין אני אומר לך - - -

קארין אלהרר: רואה החשבון מקסלמן, בבקשה אדוני.

<נעם הדר: גברתי, יובל התחיל - - -

קארין אלהרר: לא, יובל משמיץ, אני אין לי עניין בזה.

<קריאה: לא, יובל - - -

<נעם הדר: גברתי, יובל הוא איש מקצוע.

קארין אלהרר: לא, אבל אתה רואה חשבון המבקר, נכון?

<נעם הדר: נכון.

קארין אלהרר: תודה, בבקשה.

קארין אלהרר: אני רוצה את התשובה שלך לעניין.

<נעם הדר: שמי נעם הדר, אני השותף האחראי ב-PWC, ואנחנו רואי החשבון המבקרים של ארגון נכי צה"ל.

<נעם הדר: מי שלא מכירה, PWC זו היא פירמה בין לאומית לראיית חשבון.

<נעם הדר: בישראל היא מונה כ-1,000 עובדים.

קארין אלהרר: לא, לא, אנחנו לא עוסקים פה ב - - -

<נעם הדר: בסדר, רק למי שלא מכיר.

<נעם הדר: אנחנו רואי חשבון וכחלק מתפקידנו - - -

קארין אלהרר: כן, יצאנו לפרסומות.

<נעם הדר: וחלק מחובתנו היא להיות בלתי תלויים בגוף המבוקר, זאת אומרת שאנחנו שומרים על כללי האתיקה - - -

קארין אלהרר: חברים, די, נשארו עוד כמה דקות.

קארין אלהרר: שקט.

<נעם הדר: ומבצעים ביקורת חשבונאית - - -

קארין אלהרר: כן, אדוני, בבקשה להמשיך, אתה מדבר אלי.

<נעם הדר: ומבצעים ביקורת חשבונאית וחותמים על הדו"חות הכספיים של הארגון, כאשר הדו"חות האחרונים שנחתמו הם הדו"חות הכספיים של שנת 2014.

<נעם הדר: שיתוף הפעולה מהארגון הוא מלא ואני מצטרף פה, שמעתי את אביטל שרייבר מרשם העמותות, אנחנו מעת לעת נחשפים לביקורת של רשם העמותות, משתפים פעולה ביחד עם הארגון לקבל תשובות מלאות ככל הנדרש, לרבות הבדיקה הנוכחית שמתבצעת, שאנחנו מברכים עליה.

<נעם הדר: אנחנו שמחים לכל ביקורת חיצונית נוספת על הביקורת שלנו.

<נעם הדר: הנושא שעולה פה והוא סביב השולחן, נושא האיתנות הפיננסית של הארגון, כרואה חשבון ומבקר אני חייב, על פי כללים חשבונאיים, לבדוק את האיתנות הפיננסית לפחות 12 חודשים קדימה מתוך המאזן.

<נעם הדר: אלה הכללים שלי, ואני שמח לשמוע שגם אביטל אמרה, בראשית הדיון - - -

קארין אלהרר: אדוני, בוא ננתק רגע את אביטל, נדבר על מה אתה, אתה, חוות הדעת שלך.

<נעם הדר: אז חוות הדעת שלי היא על הדו"חות הכספיים.

קארין אלהרר: כן.

קארין אלהרר: מה אומר?

קארין אלהרר: יש איתנות פיננסית?

<נעם הדר: אני לא חותם על איתנות פיננסית, אבל הדו"חות הכספיים משקפים עודפים פנויים של 30 מיליון שקלים במזומן - - -

<אוהד נאור: אבל הוא אמר 70.

קארין אלהרר: הוא אמר 70 מיליון שקלים.

<נעם הדר: רגע, רגע - - -

קארין אלהרר: כן.

קארין אלהרר: 30 נזיל, כן.

<נעם הדר: אני מתקן.

<נעם הדר: 30 נזיל - - -

קארין אלהרר: מזומן.

<נעם הדר: ועוד נכסי נדל"ן שהתקבלו בעבר כתרומה לארגון, שעל פי ההערכות שווי שהארגון מחזיק הן מסתכמות לכ-40 מיליון שקלים, ברשות מימוש.

<נעם הדר: זה לא מזומן, אבל זה נכסים למימוש.

<אוהד נאור: כמה היה לפני 4 שנים - - -

<נעם הדר: אלה היתרות ל-31 בדצמבר 2015.

קארין אלהרר: רק שנייה, אדוני, מה הגירעון התזרימי של העמותה?

<אוהד נאור: בארבע השנים האחרונות.

<נעם הדר: אני מדבר על היתרה ל-30 ב - - -

קארין אלהרר: הבנתי.

קארין אלהרר: שאלתי מה הגירעון התזרימי.

<נעם הדר: מה זה גירעון תזרימי?

<נעם הדר: תגדירי גירעון תזרימי.

<אוהד נאור: גירעון העמותה בדו"ח רווח והפסד.

<קריאה: 26 מיליון - - -

<אוהד נאור: גברתי, יש פה רואה חשבון חבר ועדת כספים.

קארין אלהרר: תגיד לי, אתה רוצה לנהל במקומי?

<אוהד נאור: חלילה.

קארין אלהרר: אני אתן לך את הכיסא, את הפטיש?

<אוהד נאור: לא.

<אוהד נאור: חס וחלילה.

קארין אלהרר: אז די.

<נעם הדר: גברתי, אני חייב לומר בעניין הזה.

<נעם הדר: הביטוי גירעון תזרימי זה לא ביטוי חשבונאי.

<נעם הדר: הדו"חות הכספיים - - -

קארין אלהרר: לא, אני יודעת מה השאלות.

קארין אלהרר: אתה רק תענה לי.

<נעם הדר: אני עונה לך.

קארין אלהרר: יש גירעון תזרימי, אין גירעון תזרימי?

<נעם הדר: אני לא יודע מה זה גירעון תזרימי.

<נעם הדר: אין - - -

קארין אלהרר: אתה רואה חשבון.

<אוהד נאור: סוף שנה, יש גירעון לעמותה או אין גירעון?

<אוהד נאור: תשמע, ההתחמקות הזאת - - -

קארין אלהרר: סליחה.

<נעם הדר: אם ירשו לי לענות אני אענה.

קארין אלהרר: אתה רק אומר אני לא יודע מה זה, אז איזו מין תשובה זאת?

<נעם הדר: הדו"חות הכספיים של מלכ"ר הם דו"חות מורכבים.

<נעם הדר: לבחון דו"ח על הפעילות, שזה דו"ח רווח והפסד מלכ"ר, רק את הדו"ח הזה, לא להסתכל על - - -

<תומר רוזנר: אבל שאלנו אותך על הדו"ח הזה.

<תומר רוזנר: אתה יכול לענות על הדו"ח הזה?

<נעם הדר: רגע, חברה, אני אתן לך את התשובה שלי.

<נעם הדר: אני אתן תשובה.

<קריאה: אתה לא מכבד לא את עצמך ולא את חברי הכנסת.

קארין אלהרר: שקט.

<נעם הדר: אני מדבר על שנת 2014.

<נעם הדר: הגירעון בדו"ח על הפעילות היה 10 מיליון שקלים.

עודד פורר: ובשנת 2013?

<אוהד נאור: 31 מיליון.

<נעם הדר: כ-30 מיליון שקלים.

עודד פורר: ובשנת 2012?

<נעם הדר: אני לא זוכר.

<אוהד נאור: 14 מיליון.

<אוהד נאור: ב-2011 – 32.

<נעם הדר: אבל אני אומר, להסתכל על - - -

עודד פורר: ומאיפה מכוסה הגירעון?

<נעם הדר: אני חייב להגיד, רגע, התוצאות האלה - - -

קארין אלהרר: סליחה, אתה מפריע.

<נעם הדר: אני חייב להגיד ככה, במלכ"ר, תרומות שבאות לטובת רכישת רכוש קבוע, לא נרשמות כהכנסה.

<נעם הדר: זאת אומרת שאם בשנת 2014 - - -

עודד פורר: ורכישת הרכוש נרשמת הכנסה?

<נעם הדר: סליחה?

<נעם הדר: רגע, זאת אומרת שבאם בשנת 2014 אני גמרתי בגירעון של 10 מיליון שקלים, זה לא כולל הכנסה של 22 מיליון שקלים שקיבלתי ונרשמה בדו"ח אחר באותו סט דו"חות.

<נעם הדר: לכן צריך להסתכל על כל מכלול הדו"חות.

עודד פורר: לא, השאלה שלי, אדוני רואה החשבון - - -

<נעם הדר: ובסופו של דבר אנחנו רואים שבין 2013 ל-2014 יש גידול בהון העצמי הפנוי של הארגון, שמשקף את כלל הפעילות, כולל את התוצאה של הגירעון וכולל את התרומות המיועדות.

קארין אלהרר: תודה, תודה רבה.

קארין אלהרר: לא, לא, הדיון הסתיים.

קארין אלהרר: אני מבקשת לשמוע רק את חמד עמאר, ממש בשני משפטים ולאחריו מר יוסי ביינהורן ואני מסכמת.

חמד עמאר: תשמעי, אני אמרתי בהתחלת הדיון שאני גם חבר ארגון וגם נכה צה"ל והבנתי שאין ניגוד עניינים ושאני יכול לדבר כאן, כי אני לא מקבל שום שירות.

<תומר רוזנר: גם אם היית מקבל שירות, אתה לא פעיל.

חמד עמאר: לא מקבל שום שירות ולא משתמש במתקנים של הארגונים.

חמד עמאר: אני רואה כאן, להגיד לכם את האמת, בתור נכה צה"ל, לבוא לכאן ולראות את מאבקי הכוחות שאתם מנהלים כאן, זה בושה.

חמד עמאר: אתם מבזים את נכי צה"ל במאבק הזה.

חמד עמאר: אני אומר לכם, אני כאן מתבייש לשבת ולהגיד שאני נכה צה"ל, כשאתם באים לכאן ונלחמים על דברים כאלה, במקום שתשבו ביחד, תקדמו את העניין ותתנו את השירות לנכי צה"ל.

חמד עמאר: זה מה שאני מצפה מכולם.

קארין אלהרר: אוקיי, תודה רבה.

קארין אלהרר: שקט.

<קריאה: חבל שאתה - - -

<קריאה: ארגון - - -

קארין אלהרר: לא, באמת, זה נורא.

קארין אלהרר: שקט.

קארין אלהרר: ש ק ט.

קארין אלהרר: אין זמן.

קארין אלהרר: סליחה, אני אקיים דיון נוסף, חברים.

קארין אלהרר: אני אקיים דיון נוסף.

קארין אלהרר: חברים, אני אקיים דיון נוסף בשבוע הבא.

חמד עמאר: גברתי יושבת הראש - - -

קארין אלהרר: לא, חמד, אני מצטערת.

חמד עמאר: לא, לא, אני רק רוצה לומר, אני לא חושב שאמרתי משפט לא נכון.

חמד עמאר: אמרתי לעבוד ביחד ולראות ביחד ואנשים התחילו לצעוק.

קארין אלהרר: אני לא סיימתי, חברים.

קארין אלהרר: הדיון הזה הסתיים.

קארין אלהרר: סליחה, הדיון הזה הסתיים.

קארין אלהרר: לא הספקנו את כולם.

קארין אלהרר: אני מבקשת ממר ביינהורן לסכם כרגע.

קארין אלהרר: אני מתחייבת שיהיה דיון נוסף בהקדם האפשרי.

<יוסי ביינהורן: גברתי יושבת הראש, בדיון הקודם אנחנו הצגנו את מכלול הליקויים שמצאנו בדו"ח מבקר המדינה שפורסם בשנת 2014 ובכללם עסקנו גם בנושא בתי הלוחם בבאר שבע וגם באשדוד.

<יוסי ביינהורן: והתביעות שתבענו, או ההמלצות שהמלצנו לארגון, הם בדיקה נוספת של בדיקת הייתכנות.

<יוסי ביינהורן: לאור הדיונים האחרונים, גברתי יושבת ראש הוועדה, והדברים שעלו אלינו, החליט מבקר המדינה לקיים דיון ביקורת מעקב על הממצאים שלנו בביקורת הקודמת.

<יוסי ביינהורן: בביקורת הקודמות פחות עסקנו בצד של העמידות התקציבית, העמידות הכלכלית של הארגון ובדו"ח המעקב אנחנו נייחד מאמץ לבדוק גם את הצד הזה.

<יוסי ביינהורן: מאחר שבדיון הקודם הטלתם על רשם העמותות לבדוק את העניין והדברים הוצגו כאן, כמובן שגם נקבל את הדו"חות שלהם ונבחן אותם ונראה את ההתנהלות של רשם העמותות ככלל מול הארגון הזה וגם נעסוק באספקטים שעלו, של עמדת משרד הביטחון בעניין, מכתבו של המנכ"ל – המכתב הקודם, המכתב הנוכחי – וכל מה שקשור לדברים שנאמרו על ידינו בביקורת.

<יוסי ביינהורן: אני לא יודע לדבר על זמן.

<יוסי ביינהורן: אנחנו עובדים במסגרות של תכניות עבודה.

קארין אלהרר: תודה רבה.

קארין אלהרר: אני מבקשת להודיע, הישיבה נעולה.

קארין אלהרר: יתקיים דיון המשך בהקדם האפשרי.